Rata uglavnom ne prelazi polovinu plate - CdM\n“Regulatornim okvirom nije definisan limit zaduženosti do 50 odsto zarade. Navedene limite su u obavezi da definišu komercijalne banke u skladu sa visinom zarade i bonitetom klijenata. Banke na osnovu procjene rizika i finansijskog stanja klijenata odobravaju plasmane i određuju nivo zaduženja”, objasnili su iz CBCG odgovarajući na pitanje da li je tačno da gornji limit ne postoji i da klijent može biti zadužen i preko polovine zarade.\n“S obzirom da klijenti takođe odlučuju do kojeg nivoa njihova zarada može biti opterećena, što se definiše ugovorom o kreditu, kao aktu koje potpisuju banke i klijenti na dobrovoljnoj osnovi”, pojašnjavaju iz ove institucije.\nI iz banaka su kazali da ne odobravaju zaduženje koje prelazi polovinu zarade klijenta.\n“Crnogorska komercijalna banka je svojim internim dokumentima definisala da, prilikom odobravanja kredita građanima, njihova kreditna izloženost ne može preći 50 odsto zarade”, kazali su iz ove banke.\n“Tako da u našem portfoliju nemamo rizik od takvih plasmana”, objasnili su iz CKB.\n“Ali poznavanjem klijenata i poštovanjem standarda bankarskih, nadamo se da će se nivo loših kredita svesti na održivi nivo. Moramo u bankarstvu da vodimo računa da ne smijemo da ugrozimo kapitalne rezerve banaka. Evropska mreža za istraživanje ekonomskih i fiskalnih politika (EconPol) saopštila je da bi trebalo samo petina zajmova da se ne otplaćuje u bankama EU za brisanje njihovih rezervi”, kazao je ranije Pejaković.\nTagsbanke Crnogorska komercijalna banka krediti Prva banka rata


Mađarska pred izborom – poštovanje vrednosti Evropske unije ili sankcije? - Tekstovi\nMađarska pred izborom – poštovanje ...\nMađarska pred izborom – poštovanje vrednosti Evropske unije ili sankcije?\nOdluka Evropskog parlamenta o usvajanju izveštaja poslanice Džudit Sargentini u kome iznosi niz primedbi na rad mađarske Vlade izazvala je pravu buru u javnosti, između ostalog i zbog toga što se najavljuje mogućnost pokretanja procedure iz člana 7 Ugovora o Evropskoj uniji prvi put u njenoj istoriji. Implikacije usvajanja Izveštaja analizirale su stažistkinje Beogradskog centra za bezbednosnu politiku (BCBP) Tamara Stepanović i Jelena Dadić.\nfoto: Robert Metz / Unsplash\nTekst je sastavni deo trinaestog broja biltena rEUformator - informatora o poglavljima 23 i 24.\nIzveštaj Džudit Sargentini (u daljem tekstu: Sargentini izveštaj) poziva Savet da, u skladu sa članom 7 stavom 1 Ugovora o Evropskoj uniji, utvrdi da postoji očigledna opasnost da Mađarska teško prekrši vrednosti na kojima se temelji Evropska unija.\nIstičući da Unija mora zaštititi osnovne vrednosti zajedničke svim državama članicama, koje su u ovom slučaju ugrožene, Izveštaj poziva na preduzimanje niza mera usmerenih na očuvanje vladavine prava u Mađarskoj.\nTe mere u krajnjem slučaju mogu dovesti do suspenzije njenih prava kao članice u institucijama Evropske unije, što uključuje i gubitak prava glasa njenih predstavnika u Savetu.\nČlanstvo u Evropskoj uniji, između ostalog, podrazumeva i poštovanje vrednosti na kojima se ona temelji, tj. poštovanje ljudskog dostojanstva, slobode, demokratije, vladavine prava i ljudskih prava, uključujući u to i prava pripadnika manjina. Šta se dešava u slučaju da se jedna država ogluši o takve principe? Mađarska je danas izložena velikom pritisku institucija Evropske unije i njenih država članica upravo zbog mišljenja da njena desničarska Vlada predstavlja rizik po očuvanje vrednosti ove zajednice. Sa druge strane, meta napada mađarske Vlade u većini slučajeva su Evropska unija i lik Džordža Sorosa, a veliki problem predstavlja paralela i poistovećivanje terorizma i migracija, što direktno pospešuje antagonizam prema migrantima. Sargentini izveštaj posvećen je dešavanjima u Mađarskoj i detaljno ističe glavne probleme, kritikujući mađarsku Vladu zbog kršenja demokratskih standarda. Dokument je pripremila poslanica Evropskog parlamenta iz Holandije i predstavnica Evropske zelene partije Džudit Sargentini. U Izveštaju se razmatraju i mišljenja Saveta Evrope, Ujedinjenih nacija i Organizacije za evropsku bezbednost i saradnju. Premijer Mađarske Viktor Orban, poznat po svojim oštrim stavovima prema migrantima i Evropskoj uniji, negira navedene optužbe, dok je šef kabineta mađarskog premijera Gergelj Guljaš doveo u pitanje samu legalnost usvajanja Izveštaja.\nŠta se podrazumeva pod članom 7 i njegovim kršenjem?\nFundamentalni principi sadržani su u članu 2 Ugovora o Evropskoj uniji, pa samim tim što određena država postane članica dobrovoljno pristaje na njihovo poštovanje. Član 7, stav 1 Ugovora o Evropskoj uniji predstavlja preventivnu fazu koja omogućava da interveniše u slučaju ozbiljnog kršenja zajedničkih vrednosti, a ta preventivna faza predviđa upravo dijalog sa državom koja se ne pridržava ovog člana kako bi se izbegle potencijalne sankcije. Nakon što ta država članica iznese svoja zapažanja, Evropski savet jednoglasno, na predlog jedne trećine država članica ili Evropske komisije i nakon dobijanja saglasnosti Evropskog parlamenta, može da utvrdi da ta država članica ozbiljno i uporno krši vrednosti iz člana 2. Savet tada kvalifikovanom većinom može odlučiti da toj državi suspenduje određena prava, uključujući u to i pravo glasa predstavnika te države u Savetu, što se do sada još nije desilo nekoj od država članica. Bitna karakteristika člana 7 jeste njegovo područje primene, koje nije ograničeno samo na područja obuhvaćena pravom Unije. Drugim rečima, to znači da bi Unija mogla delovati i u oblasti u kojoj države članice deluju samostalno.\nŠta se to Mađarskoj stavlja na teret?\nSargentini izveštaj kao problem prevashodno navodi funkcionisanje ustavnog poretka i izbornog sistema. Nakon ustavne reforme ograničena je nadležnost mađarskog Ustavnog suda, a s tim u vezi postoji zabrinutost i zbog postupka izbora sudija. Navedeno je da se slabi sigurnost trajanja mandata sudija i povećava uticaj Vlade na sastav i rad Ustavnog suda promenom postupka imenovanja sudija, njihovog broja i starosne granice za penziju.Pored toga, ističe se da je kampanja povodom održanih parlamentarnih izbora bila dosta neprijateljska, a da je retorika zastrašivanja otežala biračima mogućnost da donesu odluku koja se temelji na informacijama.\nPitanje korupcije i sukoba interesa je takođe jedno od centralnih pitanja Sargentini izveštaja, s obzirom na to da pomenute pojave veoma ugrožavaju finansijske interese Evropske unije. Naime, Mađarska dobija znatna sredstva iz fondova Unije, tačnije više od polovine svojih javnih ulaganja. Sa druge strane, ima najveći procenat finansijskih preporuka Evropske službe za suzbijanje prevara (OLAF) u vezi sa strukturnim fondovima i poljoprivredom. Na primer, OLAF je 2017. izvršio prekograničnu istragu o potencijalnoj zloupotrebi sredstava Unije u 31 projektu za istraživanje i razvoj. Istraga je otkrila da postoji plan podugovaranja, koji je korišćen kako bi se povećali troškovi projekta i sakrila činjenica da su krajnji dobavljači zapravo bila povezana preduzeća. Nakon završetka istrage, OLAF je dao preporuku Komisiji za povraćaj datih sredstava i izdao pravosudne preporuke mađarskim pravosudnim telima. Generalno, prema Izveštaju o suzbijanju korupcije Evropske komisije iz 2014. godine korupcija u Mađarskoj smatra se veoma raširenom (89%). Indikativno je da je Mađarska odlučila da neće učestvovati u osnivanju Kancelarije evropskog javnog tužitelja zaduženog za istraživanje i procesuiranje počinitelja kaznenih dela protiv finansijskih interesa Unije.\nKršenje evropskih principa jasno se može pronaći i u sferama akademskih sloboda i delovanja stranih univerziteta u Mađarskoj, s obzirom na to da su uvedena znatno stroža pravila za njihovo funkcionisanje (naročito je na udaru Centralnoevropski univerzitet). Pri tome se zanemaruje činjenica da su ti univerziteti i njihovi studenti zaštićeni međunarodnim i nacionalnim pravilima o akademskoj slobodi, slobodi izražavanja i okupljanja, te pravom na obrazovanje.Takođe, smatra se da Mađarska, vođena navodno sprečavanjem pranja novca i finansiranja terorizma, ograničava slobodu udruživanja, čime se direktno pogađa zakonito delovanje nevladinih organizacija, posebno u oblasti zaštite ljudskih prava. Mađarske vlasti primenu oštrije regulative inostranog finansiranja organizacija civilnog društva pravdaju upravo pomenutim razlozima, ne ustručavajući se da date organizacije etiketiraju kao "strane plaćenike,” dovodeći time u pitanje njihovu legitimnost.\nSargentini izveštaj posebno kritikuje nepoštovanje prava pripadnika manjina i ističe zabrinutost zbog pogoršanja situacije kada je reč o rasizmu u ovoj državi. Najčešći vid netolerancije ogleda se u diskriminaciji i nasilju prema Romima, posebno u oblasti obrazovanja, stanovanja i zapošljavanja, zatim u antisemitizmu, pojavi ksenofobije usmerene protiv migranata, te netrpeljivosti prema pripadnicima LGBT populacije, siromašnima i beskućnicima. U Izveštaju se ističe da je Mađarska u oblasti prava migranata, tražilaca azila i izbeglica prekršila ne samo principe Evropske unije, nego i međunarodno pravo. Zlostavljanje migranata, širenje mera ograničenja na granicama i nov mađarski zakon kojim se predviđa obavezno zadržavanje svih tražilaca azila, uključujuči u to i decu, nisu u skladu sa Evropskom konvencijom o ljudskim pravima. Svi navedeni nalazi, kao i mnogi drugi, govore da su vrednosti navedene u članu 2 Ugovora o Evropskoj uniji ugrožene, te da je apsolutno neophodno pokrenuti postupak u skladu sa članom 7 Ugovora.\nReakcija mađarskih vlasti?\nMađarski premijer Viktor Orban reagovao je veoma burno, te je koristeći ratobornu retoriku istakao da je njegova Vlada na meti prvenstveno zbog svojih antiimigracionih stavova i da će Mađari nastaviti da brane svoje granice ako bude trebalo i od same Evropske unije. Orban je više puta ponovio da Mađarska nema nameru da menja svoju politiku prema migrantima, kao ni tretman koji ima prema organizacijama civilnog društva, pa nema naznaka da će ovaj Izveštaj ublažiti njegove stavove. Sa druge strane, kako je u Evropskom savetu potrebna jednoglasnost da bi u krajnjoj instanci bile zaista i uvedene sankcije optuženoj državi, te da je malo verovatno da će jednoglasnost biti postignuta, ostaje da se vidi kako će Brisel i Mađarska prevazići ovu krizu u međusobnim odnosima.\nIzveštaj Evropske komisije o suzbijanju korupcije\nPolitički kriterijumiDešavanja u EU


"IMA VISOK NIVO ANTITELA" Putin otkrio da li će primiti buster dozu vakcine\nFoto: Evgeniy Paulin / Tanjug/AP\nPredsednik Rusije Vladimir Putin primiće buster dozu vakcine protiv kovida 19 kada mu lekari preporuče, saopštio je portparol Kremlja Dmitrij Peskov.\nOn je rekao da Putin ima visok nivo antitela nakon ranije vakcinacije.\n- Predsednik je u više navrata govorio da ima visok nivo antitela nakon primarne vakcinacije. Što se tiče buster doze, to će zavisiti od preporuka lekara - napomenuo je Peskov.\n"PRIMIO JE AMERIČKU" Misterija Putinove vakcinacije: Dobio cepivo bez prisustva kamera, neće da kaže koje i mnogi mu NE VERUJU\nPeskov je istakao da su bezbednost i zdravlje predsednika prioritet odgovornih lica, javio je TAŠ.\nPutin je primio prvu dozu vakcine 23. marta, a drugu 14. aprila. On je potvrdio da je vakcinisan tokom emisije "Direktna linija sa Vladimirom Putinom" u junu.\n"TO ĆE OTEŽATI POSAO OMIKRONU" Nemački ministar zdravlja: Buster dozu mora da primi još 15 miliona ljudi\n"SVAKI POTEZ PRORAČUNAVA" Peskov hvali svoga šefa: Putin je POLITIČKI VELEMAJSTOR, ali je i vrlo emotivan\nNOVI EDUKATIVNI CENTAR ZA NAJMLAĐE U BEO ZOO VRTU U planu i drugi projekti i rekonstrukcija u "Vrtu dobre nade"


Žarko Obradović: Srbija želi dalje produbljivanje saradnje sa Kinom\nDržavni koordinator Srbije za saradnju Kine i zemalja centralne i istočne Evrope, ministar prosvete Srbije Žarko Obradović je u četvrtak u Pekingu prisustvovao Konferenciji posvećenoj formiranju Sekretarijata za saradnju Kine i zemalja centralne i istočne Evrope, i prvom skupu nacionalnih koordinatora tih drž\nDržavni koordinator Srbije za saradnju Kine i zemalja centralne i istočne Evrope, ministar prosvete Srbije Žarko Obradović je u četvrtak u Pekingu prisustvovao Konferenciji posvećenoj formiranju Sekretarijata za saradnju Kine i zemalja centralne i istočne Evrope, i prvom skupu nacionalnih koordinatora tih država. On je u intervjuu datom Kineskom internacionalnom radiju (CRI) izjavio da Srbija želi da koristeći ovu priliku, dalje produbljuje saradnju sa Kinom.\nObradović je ocenio da je ovaj skup važan dogadjaj o saradnji Kine i 16 zemalja centralne i istočne Evrope, kao i dobra prilika za ostvarenje ekonomskog razvoja i jačanje bilateralnih odnosa svake zemlje iz tog područja sa Kinom. Obradović je podvukao da se uspešno odvija saradnja izmedju Srbije i Kine u izgradnji mosta Zemum-Borča i rekonstrukciji postrojenja termoelektrane "Kostolac'', a očekuje se i saradnja oko termoelektrane "Nikola Tesla B''. Pored saradnje u privredno-trgovinskoj i infrastruktornoj sferi, Srbija pridaje veliki značaj i razmenama i saradnji sa Kinom u oblasti prosvete i nauke. Tokom ove posete Pekingu, Obradović se sastao i sa kineskim ministrom nauke i tehnologije Van Gangom i sa njim je konkretno razgovarao o projektima saradnje u oblasti nauke i tehnologije, uključujući izgradnju naučno-tehnoloških parkova.\nDatum kreiranja: 10 septembar 2012\nSledeća ⇨ "Madlenianum" nagrađen u Šangaju\nPrethodna ⇦ Kineska vrata šire se i za Bosnu i Hercegovinu


Kineski carski pečat prodat za 22 miliona evra - 16.12.2016, Sputnik Srbija\nKineski carski pečat prodat za 22 miliona evra\nKineski carski pečat iz epohe Ćjanlun (1736-1798 ) prodat je za rekordnu aukcijsku sumu! Kupio ga je neimenovani kineski kolekcionar za 22 miliona evra... 16.12.2016, Sputnik Srbija\n19:58 16.12.2016 (Osveženo: 02:52 26.08.2021)\n© AFP 2022Pečat kineskog cara\nKineski carski pečat iz epohe Ćjanlun (1736-1798 ) prodat je za rekordnu aukcijsku sumu! Kupio ga je neimenovani kineski kolekcionar za 22 miliona evra...\nTa prodajna cena je dvadeset puta veća od početne cene na aukciji u Parizu, potvrđeno je iz aukcijske kuće „Druo“.\nVrednost pečata je bila procenjena na između 800.000 i milion evra. Napravljen je od bež i crvenog steatita, jednog od najdragocenijih materijala za pečate tadašnjeg vremena, iz jugoistočne provincije Fudžijan.\nRusija prodaje zlatno grumenje na aukciji\n12 April 2016, 14:13\nInače, to je rekordan iznos za koji je jedan pečat prodat na aukciji, a raniji rekord je iznosio 13.840.000 evra.\nU aukcijskoj sali i preko telefona više ljudi se nadmetalo za kupovinu tog pečata, ukrašenog stilizovanim zmajevima, simbolom carske vlasti.\nPrema oceni stručnjaka sa aukcije, car Ćjanlun je poznat po tome što je imao veliki broj carskih pečata, izuzetne izrade. Car je veliku pažnju pridavao umetnosti i kulturi i naredio je da mu se izradi više od 1.800 carskih pečata.\nTako je od 1.800 pečata, približno 700 njih nestalo, a oko 1.000 ih je sačuvano u muzeju Zabranjenog grada u Pekingu. Danas svaki od tih kineskih carskih pečata vredi pravo malo bogatstvo, pa ne čudi da su predmet traganja mnogih kolekcionara širom sveta.\nPečat je krajem 19. veka kupio mladi francuski kolekcionar, lekar koji je radio u mornarici i koji je više puta boravio u Kini. Predmet je od tada u istoj porodici.


Odluku o dopuni Poslovnika usvojiće na sjednici na Cetinju – Portal Podgorica\nOdluku o dopuni…\nOdluku o dopuni Poslovnika usvojiće na sjednici na Cetinju\nPoslanici vlasti i opozicije 23. novembra na sjednici na Cetinju usvojiće odluku o dopuni Poslovnika kojom će biti omogućeno glasanje na daljinu, rekao je predsjednik Skupštine Aleksa Bečić.\nOn je novinarima nakon Kolegijuma predsjednika Skupštine kazao da je predlog o dopuni Poslovnika dogovoren konsenzusom vlasti i opozicije.\n“Mi ćemo 23. novembra na Cetinju održati kratku sjednicu na kojoj ćemo usvojiti ovaj predlog odluke“, rekao je Bečić.\nPrema njegovim riječima, nakon toga biće stvoreni preduslovi da Službeni list objavi tu odluku i da ona stupi na pravnu snagu.\n„Samim tim steći će se mogućnost da već 2. decembra poslanici, koji eventualno budu zaraženi i u samoizolaciji, mogu da glasaju o izboru nove Vlade, ali i o svim drugim pitanjima“, rekao je Bečić.\nOn je naveo da je na današnjem Kolegijumu dogovorena radna grupa, koja je sačinjena od predstavnika vlasti i opozicije, koja će u narednom periodu raditi na temeljnim izmjenama i dopunama Poslovnika i na pripremi Nacrta zakona o Skupštini.\nKako je kazao Bečić, za prvi zadatak je rok mjesec, a za drugi šest mjeseci.\nOn je kazao da će na narednom Kolegijumu formirati radnu grupu koja će imati po dva predstavnika vlasti i opozicije, čiji će zadatak biti da pripremi predlog odluke o obrazovanju odbora za sveobuhvatnu reformu izbornog zakonodavstva.\nBečić je naveo da je značajan broj poslanika vlasti zaražen koronavirusom.\nOn je, odgovarajći na pitanja da li će do 2. decembra biti popunjene ostale rukovodeće pozicije u Skupštini, kazao da su zahtjevi određenih poslaničkih klubova da to ide paralelno sa formiranjem vlade.


Ilustracija, Foto: EPA-EFE/ROBERT GHEMENT\nU saopštenju Evropske službe za spoljne poslove se još jednom ističe da svi sporazumi postignuti u procesu dijaloga uz posredovanje EU od njegovog početka 2011. ostaju validni i obavezujući za obe strane\nObjavljeno: 22.09.2021. 22:30h\nEvropska unija pozvala je večeras na hitnu deeskalaciju situacije na severu Kosova i poručila da se sve provokacije ili jednostrane akcije moraju izbeći jer bi one bile direktno protiv interesa građana u regionu.\n- Pozivamo rukovodstvo Beograda i Prištine da preduzmu odgovoran pristup i da kroz dijalog uz posredovanje EU izbegnu svaku dalju eskalaciju, ponovo uspostave mirnu atmosferu i rade na postizanju ostvarljivih rešenja. U interesu je svih da nađu način kojim bi se omogućila sloboda kretanja i poboljšao svakodnevni život ljudi - navodi se u saopštenju visokog predstavnika EU za spoljne poslova Žozepa Borelja povodom situacije na severu Kosova.\n- Dijalog uz posredovanje EU jedina je platforma za rešavanje svih otvorenih pitanja i mi snažno pozivamo obe strane da ga u potpunosti iskoriste - naglasio je Borelj. U saopštenju Evropske službe za spoljne poslove se još jednom ističe da svi sporazumi postignuti u procesu dijaloga uz posredovanje EU od njegovog početka 2011. ostaju validni i obavezujući za obe strane. - Prethodni sporazumi predstavljaju značajan element za sveukupnu normalizaciju odnosa Kosova i Srbije. EU i njene države članice pozivaju Kosovo i Srbiju da bez odlaganja i u potpunosti poštuju i primene sve svoje obaveze proistekle iz dijaloga - zaključuje se u saopštenju.


Nemamo crvenu liniju kada je reč o rešavanju problema Kosova, što ne znači da ćemo prihvatiti svako rešenje, poručio je francuski ambasador u Srbiji Frederik Mondoloni. On je tako odgovorio na pojedine medijske spekulacije da se i njegova zemlja, kao i Nemačka, protivi promeni granica na Zapadnom Balkanu. Gostujući u jutarnjem programu televizije N1, Mondoloni je rekao da je na obema stranama da pronađu obostrano prihvatljivo rešenje, da prouče sve mogućnosti da se konflikt reši kompromisom. „Mi nismo za ili protiv (promene granica). Ako je rešenje prihvatljivo obema stranama i doprinosi stabilnosti regiona, za nas je prihvatljivo”, kazao je Mondoloni. On je ponovio ranije izrečena stanovišta kako „imamo jednu zaoštrenu situaciju” koja, kako kaže, iskrivljuje dijalog, a i


Američki kongresmen: Priča o „ruskoj intervenciji“ veliki zločin protiv američkog naroda - 08.09.2017, Sputnik Srbija\nAmerički kongresmen: Priča o „ruskoj intervenciji“ veliki zločin protiv američkog naroda\nPropagandna kampanja američkih medija protiv predsednika SAD Donalda Trampa, kao i širenje teme „ruske intervencije“, jedan je od najvećih političkih zločina... 08.09.2017, Sputnik Srbija\nvesti, svet, vladimir putin, hilari klinton, donald tramp, kongres sad\n21:33 08.09.2017 (Osveženo: 10:06 09.09.2017)\n© AP Photo / J. Scott ApplewhiteKapitol u Vašingtonu\nPropagandna kampanja američkih medija protiv predsednika SAD Donalda Trampa, kao i širenje teme „ruske intervencije“, jedan je od najvećih političkih zločina protiv američkog naroda, izjavio je kongresmen-republikanac iz Kalifornije Dejna Rohrabaher u intervjuu za „Foks njuz“.\n„Kada shvatimo da Rusija nije povezana s krađom ili hakerskim napadom na elektronsku poštu Nacionalnog komiteta Demokratske partije, kada saznamo da Rusija nema veze ni sa čim od svega toga, počećemo da shvatamo šta je ova masovna propagandna kampanja, ova istorijska afera koja ne dozvoljava našem predsedniku da ispunjava svoje nadležnosti, one koje su mu dali birači“, smatra kongresmen.\n27 Jul 2017, 16:50\nRohrabaher je, kako je naveo, 99 odsto uveren da Rusija nije umešana u objavljivanje dokumenata Nacionalnog komiteta Demokratske partije.\nTokom 2016. godine sajt Vikiliks je objavljivao detalje prepiske članova Nacionalnog komiteta Demokratske partije, kao i pisma predsednika štaba Hilari Klinton, Džona Podeste. U oktobru su američke vlasti saopštile da je Rusija umešana u hakerske napade. Kasnije je CIA preko medija optužila Moskvu da je organizovala hakerski upad u servere Demokratske partije kako bi pomogla Donaldu Trampu da osvoji vlast.\nPredsednik Rusije Vladimir Putin je, govoreći o ovim optužbama, istakao da u objavljenim podacima nema ničega što je u ruskom interesu, a da se histerija izaziva kako bi se skrenula pažnja s njihovog sadržaja.


sloboda-micalovic - strana 4 - Vesti - Svet Plus\nsloboda micalovic najnovije vesti - strana 4\nSloboda Mićalović i Nina Janković zajedno u nastavku serije Sva ta ravnica\n5. JUN 2011.\nGlumice Sloboda Mićalović i Nina Janković će se pojaviti u novom nastavku serije "Sva ta ravnica" ali sa izmenjenim nazivom, "Jagodići", a emitovaće se na RTS-u.\nSloboda Mićalović: Ne volim francuski poljubac\nGlumica Sloboda Mićalović i njen suprug Vojin Ćetković važe za jedan od najlepših parova u Srbiji, čak su ih neki mediji prozvali srpski Anđelina Džoli i Bred Pit.\nSloboda Mićalović ponovo na sceni\nOmiljeni glumački par iz telenovele "Ranjeni orao", Sloboda Mićalović i Ivan Bosiljčić ponovo će zajedno zaigrati u novom ostvarenju Zdravka Šotre "Nepobedivo srce", po romanu Mir-Jam. Biće ovo još jedna opuštajuća serija za koja će se emitovati u toku 2011. godine.\nVojin Ćetković i Sloboda Mićalović krstili bliznakinje\n2. JUN 2010.\nSloboda Mićalović i Vojin Ćetković su pre nekoliko dana krstili ćerkice Veru i Milu u crkvi svetog Vasilija Ostroškog. Kum je bio Nikola Đuričko, a kuma Nataša Ninković.\nSloboda Mićalović ponovo glumi\n7. MAJ 2010.\nSlooda Mićalović je pre samo tri meseca na svet donela bliznakinje Milu i Veru, a već se vratila glumi, i kako sama kaže, oseća se kao da nije ni pravila pauzu.\nSloboda i Vojin šetaju bliznakinje\n27. MAR 2010.\nJedna od naših najlepših glumica Sloboda Mićalović i njen suprug, takođe glumac, Vojin Ćetković dobili su 29. januara bliznakinje, Veru i Milu. Prilikom izlaska iz Ginekološko-akušerske bolnice u Višegradskoj, Sloboda je vešto je prevarila novinare i izašla na sporedni izlaz.


Počinje građevinska sezona za prvu zonu - Vijesti | Radio Televizija Budva - Budva Crna Gora\nPočinje građevinska sezona za prvu zonu\nNakon pauze tokom turističe sezone, investitori na budvanskoj rivijeri počećeli su sa izvođenjem građevinskih radova 15. septembra, kada je i zvanično počela sezona gradnje za drugu, treću i četvrtu zonu po Odluci o komunalnom redu.\nU prvoj zoni građevinska sezona se završava 15. maja, a investitori mogu početi da grade od 1. oktobra, kazala je pomoćnik načelnika za inspekcijske poslove u Službi komunalne inspekcije i komunalne policije Opštine Budva, Jelena Šćekić.\n"Tokom sezone je bilo problema sa izvođačima radova koji nisu poštovali zabranu gradnje, ali su to građani i turisti redovno prijavljivali na naš dežurni broj telefona 068/815-094. Naša komunalna inpekcija je izlazila na lice mesta, gdje su nalagali zabranu gradnje uz propratnu novčanu kaznu", istakla je Šćekić.\nOna je istakla da su najviše kontrolisali privremene objekte u našem gradu, sa posebnim akcentom na kontakt zonu Starog grada.\nKomunalna inspekcija i komunalna policija Opštine Budva ima dva sektora i posebne nadležnosti.\nKomunalna policija radi poslove iz oblasti komunalnog reda koji se rešavaju na licu mjetsa, obično sa izrečenim novčanim nalogom.\nInspekcija vodi upravne postpke i prvo nalaže preventivne mjere, zatim represivne i sve se to završava rješavenjem kao upravnim aktom.\nSezona građevibskih radova od 15. septembra\nSezona građevinskih radova od 15. septembra


Business Support Nework - Zeleni poslovi – šansa za Srbiju\nZeleni poslovi – šansa za Srbiju\nNajnoviji podaci iz oblasti reciklažne industrije pokazuju da se u Srbiji reciklira svega 9,9 odsto otpada i da reciklažne delatnosti mogu da budu velika šansa za razvoj privrede i smanjenje nezaposlenosti.\nSrbija se u ovom trenutku nalazi na evropskom začelju po količini recikliranog otpada, iako postoji mnogo razloga zašto baš ova privredna grana ima značajnu perspektivu.\nRazvoj reciklažne industrije pozitivno bi se odrazio na čitav niz oblasti i doveo do:\n– sprečavanja neplanskog odlaganja otpada\n– smanjenja zagađenja životne sredine\n– porasta broja osnovanih firmi i domaćih i stranih investitora\n– pojave novih delatnosti i tehnologija\n– smanjenja nezaposlenosti\n– porasta industrijske proizvodnje\n– porasta prihoda od izvoza recikliranih proizvoda\n– veće inkluzije manjinskih zajednica i ugroženih kategorija stanovništva u društvo\n– boljeg uređenja i očuvanja nacionalnih parkova i razvojnih resursa zemlje\n– podizanja svesti građana i novih generacija o neophodnosti očuvanja prirodnog bogatstva, biljnih i životinjskih vrsta na teritoriji Srbije\nRazvoj reciklažne industrije isključivo zavisi od domaćih resursa i sposobnosti institucija i stanovništva u Srbiji da ovu privrednu granu dožive kao razvojnu šansu.\nNažalost, još je mnogo toga nedorečenog i nepreciznog u regulativi iz oblasti ekologije i pažnja institucija nije usmerena na stvaranje uslova za razvoj reciklažne industrije. Svest građana o bitnosti i unosnosti ovih poslova za njih na niskom je nivou, a nedostaju i moderna tehnologija i kadrovi za upravljanje reciklažnim procesima.\nMreža za poslovnu podršku će u okviru svojih mogućnosti i kontakata sa evropskim ekspertima i investitorima pokušati da zelene poslove što više prezentuje kao važne za ekonomski oporavak Srbije i promoviše potrebu dovršenja uvođenja razvojnog regulatornog okvira za ovu industriju.


Simptomi menopauze i perioda koji joj prethode i slede (perimenopauza i postmenopauza) uglavnom su posledica smanjenog lučenja polnih hormona, na prvom mestu estrogena. Manjak ovog hormona često se prvo primeti na koži. Usled smanjene produkcije lipida u površinskom sloju epidermisu dolazi do pojačanog gubitka vode, pa ona postaje suva i gruba, sklona perutanju. Smanjuje se i količina hijaluronske\nkiseline u međućelijskom prostoru, što dodatno umanjuje čvrstoću i zategnutost. Istanjivanjem površinskih slojeva slabi i zaštitna funkcija kože, zbog čega dermatolozi naglašavaju da je pravilna nega važna ne samo iz estetskih već i iz zdravstvenih razloga.\nNEOVADIOL protokol za povećanje gustine kože u peri-menopauzi sastoji se od Dnevna nega za gustinu i punoću kože u perimenopauzi i Noćna nega za gustinu i obnovu kože u perimenopauzi, koja ima efekat hlađenja. Kliničkim ispitivanjima je potvrđeno da koža postaje gušća i glađa, osećaj suvoće se smanjuje za 50 procenata, a tonus pobošljava za 39 procenata\nVažnost kretanja i “higijene sna”


Šeholi: Do 30. aprila DSK formira novu vladu ili Tači raspisuje izbore - Kosovo Online\n30. Mart 2020. • 16:30\nŠeholi podseća, da je predsednik Kosova Hašim Tači ove nedelje planirao razgovore s liderima parlamentarnih stranaka da bi od njih čuo šta misle o daljem razvoju političkih procesa nakon opoziva vlade.\n"Nakon susreta Tačija sa liderima parlamentarnih partija možemo imati predlog Samoopredeljenja da oni žele odmah datum izbora, tako su se zvanično izjasnili, što u principu ne mora da se usvoji od predsednika Kosova, jer mu ustav Kosova daje diskreciono pravo, članom 95 ustava Kosova, i time ta opcija pada u vodu", objašnjava Šeholi.\nAko je izvesno da DSK Isa Mustafe može da ubedi predsednika Kosova da ima 61 poslanika koji će činiti parlamentarnu većinu, onda ćemo po Šeholijevim rečima, imati novu vladu koja će nastaviti da radi po mandatu do 2023. godine.\n"U toj vladi bi bile DSK, ABK, Socialdemokratska partija, Srpska lista i nesrpske manjine. Ukupno to znači 67 poslanika. U toj soluciji Srpska lista bi imala jaku političku ulogu, jer bez nje se ne može formirati parlamentarna većina, a samim tim ni vlada Kosova", kaže Šeholi za Kosovo Onlajn.\nMoguća je i šira koalicija u kojoj bi bila i Demokratska partija Kosova i to bi značilo većinu od čak 91 poslanika, navodi naš sagovornik.\n"To bi izuezetno bilo vredno za buduće procese koji čekaju Kosovo jer tako bi imali dve trećine poslanika za ratifikovanje eventualnih značajnih međunarodnih sporazuma. A postoji mogućnost i dogovora političkih stranaka da se formira prelazna vlada sa oročenim mandatom, na primer godinu dana, i da se u tom mandatu okonča dialog Kosova sa Srbijom i potom da se u maju 2021. godine održe vanredni parlamentarni izbori", dodaje Šeholi.\nUkoliko se parlamentarne stranke ne slože o novoj parlamentarnoj većini onda je neminovno da će predsednik Kosova obelodaniti datum prevremenih izbora.\nŠeholi kaže da sve ovo mora po ustavu Kosova da se okonča najkasnije do 30. aprila ove godine.\n"U bilo kojoj soluciji premijer Kosova će doći iz redova DSK jer u suprotnom Kosovo ide na vanredne izbore, obzirom da nijedna stranka ne želi koaliciju sa Samoopredelenjem, koja iako je pobedila na izborima 6 oktobra i još ima najviše poslanika kao stranka u Skupštini neće moći da vodi vladu. Jedino ako želi da se pridruži široj vladinoj koaliciji, zaključio je Šeholi.\nVlada Kosova Fatmir Šeholi Skupština Kosova\nHamza: Koalicija PS-DSK oborila dva rekorda, 52 dana vlasti i nepoverenje sa 82 glasa\nOsmani otvoreno protiv DSK, pozvala poslanike da ne obaraju Kurtijevu vladu


U migrantski centar Ušivak kod Sarajeva iz Bihaća vraćeno 55 osoba\nNaslovnica Društvo U migrantski centar Ušivak kod Sarajeva iz Bihaća vraćeno 55 osoba\nGalić je istakla da već treći dan, u dogovoru sa Ministarstvom sigurnosti BiH, MUP Unsko-sanskog kantona onemogućava ulazak ilegalnim migrantima na područje ovog kantona kako bi bio smanjen migrantski pritisak na Bihać i kanton.\n“Sve ilegalne migrante koji dolaze javnim prevozom, bilo vozom ili autobusom, vraćamo u centar Ušivak kod Sarajeva. U Bihaću nema apsolutno nikakvog smještaja za migrante, a onaj privremeni u Đačkom domu totalno je neuslovan, bez prozora i vrata, i prokišnjava”, rekla je Galić.\nViše od stotinu migranata koji se nalaze na GP Maljevac tokom dana bi trebali biti izmješteni na drugu lokaciju.\nPrethodni članakMigranti očistili GP Maljevac koji će uskoro napustiti\nSljedeći članakNa terenu četiri tužioca Tužilaštva KS, u slučaj uključen i FUP\nUstav BiH ne predviđa pravo na samoopredjeljenje entiteta\n“Jednu noć ja se dovezla do marketa koji radi do kasno....


Vlada Crne Gore upoznata sa kretanjem cijena naftnih derivata\nNema najava - "lančanih" poskupljenja!\n- Sagledavajući poslednje poskupljenje, posebno eurodizela koje se najviše koristi u privredi, konstatovali smo, opet komunicirajući sa privredom i sa privrednim udruženjima, da u ovom trenutku nismo u kriznoj situaciji, da nema prostora za podizanje bilo kakve uzbune po pitanju trenutne cijene naftnih derivata. Posebno iz razloga što nam je i privreda, a i privredna udruženja, najavila da neće doći do povećanja niti maloprodajnih cijena, niti cijena životnih namirnica, niti cijena usluga prevoza, niti prelivanja cijene naftnih derivata na najveći broj životnih namirnica - poručila je ministarka ekonomije Dragica Sekulić, obaviještavajući javnost da je Vlada danas imala priliku da se upozna sa kretanjem cijena naftnih derivata.\nOna je istakla da niti Ministarstvo ekonomije, niti Vlada Crne Gore utvrđuju cijene naftnih derivata, već koristeći Uredbu o načinu formiranja maksimalne maloprodajne cijene naftnih derivata, definišu maksimalnu maloprodajnu cijenu, što bi značilo da na neki način ograničavaju domaće naftne kompanije po kojoj cijeni mogu prodavati naftne derivate.\nMinistarka je ocijenila da su cijene naftnih derivata ujednačene sa cijenama u regionu, što je veoma važno sa aspekta sive ekonomije, sa čim se Vlada danas i upoznala, kao i da će pratiti kretanje cijene naftnih derivata u narednom periodu.\n- Prema onome što sada vidimo ne očekujemo rast cijena. Međutim, s obzirom da se radi o berzanskoj robi, ja vam u ovom terenutku ne to mogu sigurno potvrditi. Naša su očekivanja da ne neće doći do rasta, ali u svakom slučaju ćemo mi na sljedećoj sjednici Vlade informisati Vladu i u odnosu na to zauzeti stav, da li je potrebno da Vlada reaguje u bilo kojoj formi kako bi spriječila inflatorni uticaj porasta cijene n derivata na ostale proizvode i usluge u Crnoj Gori – zaključila je ministarka Sekulić.


Srbija negira umešanost u “slučaj Pandurević”\nMada je portparol Tužilaštva Haškog tribunala Florens Artman ustvrdila da je informacije o tome gde se trenutno nalazi Vinko Pandurević treba potražiti u Beogradu, zamenik republičkog minsitra pravde Branislav Bjelica poriče da su srpske vlasti na bilo koji način umešane u hapšenje i predaju bivšeg oficira Republike Srpske.\n“Što se tiče Vinka Pandurevića mogu da kažem da prema mojim informacijama Srbija ni na koji način nije učestvovala u njegovoj predaji Haškom tribunalu.”\nDirektor Fonda za humanitarno pravo Nataša Kandić tvrdi da su državni organi Srbije sve vreme znali gde se krije Vinko Pandurević.\n“Ja sam dobila takve podatke da se Vinko Pandurević sve vreme nalazio u Beogradu i da je njegova adresa bila poznata policiji. Znači živeo je negde na Novom Beogradu, nikada nije bio uznemiravan, pozivan radi nekih obaveštenja ili radi dogovora za odlazak u Hag. ”\nI šta je onda u osnovi zbrke oko predaje haškog optuženika Vinka Pandurevića, upitali smo Natašu Kandić?\n“Danas se događaju stvari koje se zbilja ne mogu objasniti nekim činjenicama nego su, verovatno, u pitanju neki dogovori, interesi, i pitanje je verovatno da li Republika Srpska hoće u ovom slučaju da izađe kao neko ko pod pritiskom počinje da čini stvari koje se tiču privođenja optuženih. A da li u tome ima pomoći MUP Srbije ili nema ostaje pitanje za neka kasnija saznanja. U ovom trenutku vidim da je reč o različitim interesima političkog karaktera, a možda delom ima i tog da je u pitanju novac: kada je u pitanju Republika Srpska onda pomoć porodici onog ko se preda, a kad su u pitanju Republika Srbija, onda kasnija pomoć u vezi sa posetama porodice, avionskim kartama. I mislim da je o tome reč.”


Vrijedna donacija od Zemaljskog muzeja BiH za Muzej Kaknja – KSC Kakanj\nVrijedna donacija od Zemaljskog muzeja BiH za Muzej Kaknja\nJavna ustanova Kulturno-sportski centar Kakanj već duži vremenski period uspješno sarađuje sa institucijama koje se bave zaštitom kulturno-historijskog naslijeđa i muzejskom djelatnošću. Uspostavljanje kontinuirane i konzistentne saradnje sa muzejima iz drugih gradova poput Sarajeva, Visokog, Zenice, Livna i drugih doprinijelo je napretku Muzeja Kaknja kroz različite vidove. Kao najmlađem muzeju u BiH, „stariji“ muzeji i institucije su se ponudile da pomognu donacijom publikacija i knjiga za stručnu muzejsku biblioteku, donacijom različitih eksponata za muzejske zbirke, pružanjem informacija i svih drugih vidova pomoći zarad što boljeg rada muzeja.\nVeoma veliki broj institucija u BiH koje se bave ovom vrstom djelatnosti je izvršilo donacije različitih publikacija i stručne građe što je u velikoj mjeri pomoglo da stručna biblioteka krene sa radom.\nJoš jedna vrijedna donacija stiže u Muzej Kaknja, ovaj put od strane Zemaljskog muzeja BiH koji je odlučio da donira vrlo vrijedne vitrine koje služe za izlaganje eksponata. Naime, Zemaljski muzej BiH je dobio vrijednu donaciju za nabavku novih vitrina, kao i kompletnu rekonstrukciju zgrade Zemaljskog muzeja, tako da su odlučili da vitrine koje više neće trebati doniraju institucijama koja za tim imaju potrebu. Našem muzeju će biti od koristi budući da su vitrine funkcionalne i pružaju veću zaštitu eksponata.\nVitrine su bile na odjeljenju za arheologiju, odsjek prahistorija, a služile su za izlaganje predmeta i eksponata. Radi se o donaciji ukupno 15 vitrina koje će u narednom periodu biti transportovane u Kakanj.\nOvom prilikom se zahvaljujemo našem čuvaru historije – Zemaljskom muzeju BiH na ovom lijepom i vrijednom poklonu koji će dobro poslužiti za čuvanje eksponata u Muzeju Kaknja.


eKapija | Putevi RS planiraju u 2020. uložiti 500 mil KM u sanaciju saobraćajnica\nPutevi RS planiraju u 2020. uložiti 500 mil KM u sanaciju saobraćajnica\n(Foto: Bertold Werkmann/shutterstock.com)\nJavno preduzeće Putevi Republike Srpske planira u narednoj godini veliki investicioni ciklus u rehabilitaciju i rekonstrukciju magistralne i regionalne putne mreže u RS u šta bi bilo uloženo skoro 500 mil KM, rekao je vršilac dužnosti direktora Puteva RS Nenad Nešić, a prenosi Hercegovina press.\nNešić je na panel-diskusiji pod nazivom "Investicije u saobraćaju i niskogradnji u Srbiji i regionu" u Novom Sadu rekao da su u toku pregovori sa Svjetskom bankom o odobravanju sredstava, dodavši da će veći dio iznosa biti usmjeren na istok Srpske.\n– Investiraćemo u putnu komunikaciju na području Sarajevsko-romanijske regije, a već od sljedeće godine počinje rekonstrukcije puta Foča–Brod na Drini–Šćepan polje - naveo je Nešić na panel-diskusiji u okviru trećeg međunarodnog sajma saobraćaja Traffic solutions expo.\nOn je istakao da će novac biti ulagan i na području Trebinja, Nevesinja, Bileće i Gacka s ciljem da taj dio putnih pravaca što bolje bude povezani sa budućim autoputem koji počinje da se gradi zajedno sa Srbijom.\nrekonstrukcija puteva u RS\nFoča Šćepan Polje\nrekonstrukcija puteva u Hercegovini


Pomozite Delićima iz Banjaluke! Pomozite Delićima iz Banjaluke!\nPomozite Delićima iz Banjaluke!\nObjavljeno: 28. 11. 2016 u 11:39h\nPorodici Dragana Delića iz banjalučkog naselja Motike u okviru akcije pomoći za obnovu porodične kuće koja je izgorila u požaru 7. oktobra stvoreni su samo osnovni uslovi za život, te im je i dalje potrebna pomoć u namještaju i novcu.\nPredsjednik humanitarne organizacije “Budi drugačiji” iz Banjaluke, Draško Stanivuković pozvao je danas sve koji mogu da i dalje pomažu Delićima.\n“Do sada je prikuljeno 6.150 KM, privrednici su obezbijedili dio namještaja i građevinskog materijala, volonteri radili na obnovi kuće, ali je Delićima i dalje potrebna pomoć u namještaju i novcu”, rekao je Stanivuković, koji je danas prisustvovao ručku koji je ova porodica pripremila kao znak zahvalnosti za organizatore akcije.\nStanivuković, koji je jedan od organizatora akcije, naglasio je da je Delićima još potrebna pomoć za obnovu radionice u kući u kojoj je tridesetsedmogodišnji Dragan radio i zahvaljujući kojoj je prehranjivao porodicu.\n“Dosadašnja akcija prikupljanja pomoći za Deliće pokazala je da postoje dobri i humani ljudi koji su spremni da pomognu i moralno i materijalno. Vjerujem da možemo nastaviti da pomažemo i Delićima i drugim porodicama kojima je pomoć potrebna”, naglasio je Stanivuković.


Vesti online / Vesti / Srbija / NATO: Likvidiran jedan od lidera ID\nNATO uspešno likvidirao teroristu\nU saopštenju se navodi da su terorista i njegov telohranitelj ubijeni u vazdušnom napadu u četvrtak 5. aprila u provinciji Farjab na severu zemlje.\n- Nacionalne snage bezbednosti Avganistana i američka protivteroristička jedinica su likvidirale Hikmatulu i likvidiraće svakog naslednika - izjavio je komandant američke vojske u Avganistanu, general Džon Nikolson.\nU saopštenju se navodi da je Hikmatula bio visoki komandant jedne jedinice terorističke grupe ID koja operiše u provinciji Horasan.\nKonkretno, on je bio odgovoran za spoljnu podršku militanata i transport boraca iz Centralne Azije u Avganistan.\nSjedinjene Američke Države su 2001. pokrenule protivterorističku vojnu operaciju u Avganistanu, a kasnije su u zemlji bile raspoređene međunarodne bezbednosne snage (ISAF) pod komandom NATO sa odobrenjem Saveta bezbednosti UN.\nProtivteroristička koalicija na čelu sa SAD i ISAF borila se protiv pripadnika pokreta Taliban i grupe Al Kaida.\nBorbeni kontigent zemalja NATO je 2014. godine povučen iz Avganistana, a od 1. januara 2015. godine vojnu operaciju je zamenila neborbena misija "Odlučna podrška".\nID napao vojnu bazu, poginulo 5 vojnika\nSVET "Sahranićemo Islamsku državu!"


Savjet bezbjednosti uveo nove sankcije Sjevernoj Koreji\nSavjet bezbjednosti Ujedinjenih nacija\nSavjet bezbjednosti Ujedinjenih nacija uveo je nove sankcije Sjevernoj Koreji u srijedu kako bi oborili njene prihode od izvoza za četvrtinu. Uslijedilo je to kao odgovor na peti i najveći nuklerni tekst Pjongjanga u septembru.\nOdluka 15 članica Savjeta bezbjednosti UN donesena je jednoglasno, a rezolucija će pogoditi najveći izvoznu oblast zemlje, proizvodnju uglja za oko 60 posto.\nRezolucijom se takođe zabranjuje izvoz i bakra, nikla, srebra i cinka.\nSjeverna Koreja je pod sankcijama Ujedinjenih nacija još od 2006., zbog izvođenja nuklearnih i raketnih testova.\nPosljednji nuklerni test izveden je 9. septembra i SAD su provele više od dva mjeseca pregovarajući sa Kinom, saveznikom Sjeverne Koreje, prije nego što su sankcije dogovorene i predstavljene ostatku SB UN.\n"Sankcije će biti efikasne ako se dosljedno primijene" rekao je generalni sekretar UN Ban Ki Mun Savjetu bezbjednosti nakon glasanja.\n"To se odnosi se na sve članice UN i obaveza je svih da osiguraju da se sankcije u potpunosti implementiraju" dodao je.\nVjeruje se da je Kina jedina zemlja koja kupuje ugalj od Sjeverne Koreje, i da će taj uvoz biti smanjen za oko 700 miliona dolara u usporedbi sa prodajom iz 2015.\nU prvih deset mjeseci 2016., Kina je uvezla 18.6 miliona tona uglja iz Sjeverne Koreje, skoro 13 posto više nego porošle godine. Sada će izvoz Sjeverne Koreje do kraja 2016., biti smanjen za oko 53. 3 miliona dolara.\nOčekuje se da će zabrana izvoza, bakra, nikla, srebra i cinka smanjiti prihode Sjeverne Koreje za oko 100 miliona dolara.\n'Žive u zaboravu i ponovo su izgubili sve'


Članovi Ferijalnog saveza RS-a otputovali u Izrael – Informer\nČlanovi Ferijalnog saveza RS-a otputovali u Izrael\nU organizaciji Ferijalnog saveza Republike Srpske (RS), danas je 61 omladinski aktivista Saveza otputovao u Izrel, gdje će tokom sedmodnevnog boravka posjetiti najznačajnije političke, kulturne i obrazovne institucije te religijsko-istorijske znamenitosti.\nPredsjednik Ferijalnost saveza Srpske Ljubiša Mićić izjavio je Srni da je cilj posjete unapređenje saradnje Izraela i Srpske, posebno u segmentu omladinskog organizovanja, kao i uspostavljanju kontakata institucija koje se bave mladima.\n“Osim toga, namjera nam je da povežemo omladinske i studentske organizacije Srpske i Izraela, s ciljem realizacije zajedničkih projekata u budućnosti“, kazao je Mićić.\nOn je naveo da je tokom posjete Izraelu u planu sastanak sa predstavnicima studenske unije Hebrejskog univerziteta iz Jerusalima, obilazak izraelskog parlamenta Kneseta, odlazak u Modin, grad partner Banjaluci, te posjeta Jerusalimskoj patrijaršiji i Predstavništvu Republike Srpske u Izraelu.\n“Tokom boravka u Izraelu predviđen je i sastanak sa ambasadorom Izraela za BiH Davidom Koenom“, dodao je Mićić.\nOn je naglasio da je posjeta Izraelu realizovana u partnerstvu sa tamošnjim Predstavništvom RS, a projekat je podržao i predsjednik Republike Srpske Milorad Dodik, Vlada Srpske, grad Banjaluka i druge lokalne zajednice.\nU Izrael putuje i ministar porodice, omladine i sporta Republike Srpske Nada Tešanović.\nDrago Kalabić: Bezobrazluk američke politike, nastavili da podržavaju Izetbegovića\nDodikova poruka američkim studentima u BiH: Prioriteti RS-a su očuvanje njene autonomije, statusa i ovlašćenja


DSS: Srećan ti rođendan Republiko Srpska - Balkanska\nDemokratske stranke Srbije čestita Republici Srpskoj, svim njenim građanima, svima onima koji su je prethodnih četvrt veka gradili, dvadeset sedmu godišnjicu proglašenja Republike srpskog naroda Bosne i Hercegovine.\nPonosni smo na Republiku Srpsku, ponosni na to što kao stranka i kao ljudi nikada nismo podržali sankcije koje je režim SPS-a svojevremeno uveo Srbima sa leve obale Drine, navodi se u saopštenju informativne službe Demokratske stranke Srbije.\nPonosni smo na to što smo im u najteže vreme pomogli onoliko koliko smo mogli.\nPonosni smo na to što smo, i u vreme kada je Demokratska stranka Srbije činila okosnicu vlasti u Srbiji, investicijama u Telekom Srpske, širenjem bankarskog sistema iz Srbije i poslovanja Dunav osiguranja u Srpskoj, saradnjom u oblasti energetike, doprineli ekonomskom razvoju i opstanku Srpske.\nU vremenima koja su pred nama, u skladu sa novim političkim okolnostima i u svetu i u Evropi,otvara se prostor za dalje i snažnije jačanje veza Srbije i Republike Srpske, savez Srba sa dve obale Drine, u političkom, ekonomskom, kulturnom i svakom drugom smislu. Tu obavezu imamo prema precima i prema potomcima, naročito prema hiljadama naših sunarodnika koji su dali život za slobodu Srpske i Srbije.\nUz borbu za povratak srpske državnosti na Kosovo i Metohiju, ne postoji preča ni važnija nacionalna i državna obaveza ni za jednog Srbina.\nTags: DEMOKRATSKA STRANKA SRBIJE, DSS, REPUBLIKA SRPSKA, ROĐENDAN, SAOPŠTENJE


Novi Porsche 911 GT3 RS dobija motor s nešto većom radnom zapreminom - Auto Republika\nPovećanje radne zapremine će biti neznatno, baš kao i povećanje snage.\nNovi 911 je stupio na scenu a Porsche je već spreman da podeli više detalja u vezi sa budućim varijantama. Za sada smo videli Carreru S i 4S u kupe i kabriolet formama, ali je samo pitanje vremena kada će portfolio uključiti i „naoštrenije“ verzije.\nJedan od njih je naravno GT3 RS, a sada možemo da uživamo u nekim preliminarnim detaljima u vezi sa ovom mašinom, koja u kombinaciji sa trkačkom stazom izaziva „predorgazmično“ stanje.\nŠef 911 projekta, August Ahlajtner, potvrdio je da će nova iteracija koristiti evoluciju 4,0-litarskog boksera, kao i da neće biti uveden turbo kompresor (ura za to!). Dakle, Porsche nastavlja s „atmosfercem“ u GT3, ali će radna zapremina sa prethodnih 3.996 cm³ biti povećana tako malo, tako da će oznaka i dalje biti „4,0-litarska“. Očekuje se i nešto više konjskih snaga.\nOno što može svakako da se uradi je da se motor iz GT3 R trkača prilagodi za potrebe serijske verzije, Dok spomenuta Carrera S i njena verzija s integralnim pogonom poseduju derivat osmostepenog menjača iz Panamere, GT 3 će se i dalje držati sedmostepenog PDK. Oni koji budu želeli manuelnu transmisiju, moraće da se odluče za GT3 bez RS oznake.\nŠto se tiče mase, ona će verovatno ostati približno ista (1.430 kilograma), ali po izveštaju, u igri bi mogla da bude i neznatna „dijeta“. Poboljšana aerodinamika bi trebalo da poveća brzinu u krivinama, dok je na meniju i bolja stabilnost pri visokim brzinama.\ntags: 911 992 gt3 rs porsche porsche gt3 rs\nprevious Srušio se čuveni Pakardov most\nnext Karlos Gon dao ostavku na funkcije u Renaultu\nSalon automobila u Frankfurtu suočava se sa ozbiljnom krizom


Jedna od najbolje čuvanih tajni Evrope: Srbija među 18 najisplatljivijih turističkih destinacija\nSrbija spada među 18 finansijski najpristupačnijih turističkih destinacija u svetu koje u ovoj godini treba posetiti, navodi američki magazin “Forbs”.\n“Srbija je jedna od najbolje čuvanih tajni Evrope. To je jedno od onih mesta sa tako neverovatno energijom koja je zarazna“, navodi se u Forbsovoj listi “Osamnaest najpovoljnih turističkih odredišta za 2019. godinu“.\n“U užurbanom Beogradu, svakog sata u toku dana se nešto dešava, a ulice su pune neverovatnih restorana, ljupkih kafića, barova i klubova”, ocenjuje američki magazin.\n“Prijateljski nastrojeni lokalci su uvek napolju, a među njima ćete naći ljude različitih godina kako uživaju i piju rakiju (srpsko nacionalno piće). Restorani su kombinacija tradicionalnih i internacionalnih jela”, piše travel blogerka Ašdžik Melkonijan, koja svima toplo preporučuje komplet lepinju, ćevape i Karađorevu šniclu.\nNoćni život u Srbiji izdvaja kao jedinstven i napominje da na splavovima – “plutajućim” klubovima i barovim na obalama Dunava žurke traju do ranih jutarnjih sati.\nPrvo mesto na listi najpristupačnijih destinacija u 2019. godini pripalo je San Antoniju u SAD, drugo mesto Puebli u Meksiku, a treće Havajima.\nZanimljivo je da se na šestom mestu Forbsove liste najisplativijih turističkih destinacija nalazi Balkansko poluostrvo, pri čemu se kao polazna tačka za turističku turu po Balkanu preporučuje Herceg Novi.\nDomaći majonez bez jaja\nEvo kako da se rešite neprijatnog mirisa cigareta iz svog doma\nNiste se još odlučili kuda ćete za 1. maj? Imamo nekoliko zanimljivih predloga za vas\nČudotvorni manastir na jugu Srbije: Pomogao je mnogima koji su išli po spas\nPre 47 godina Resavska pećina je otvorena za posetioce\nJedinstveno mesto na svetu gde je glavni princip – samo bez stresa (FOTO,…


Direktan YouTube prenos meča 16. kola Zemun - Loznica\nPredstojećeg vikenda, uz pomoć naših partnera, po prvi put ćemo realizovati YouTube prenos neke utakmice Prve lige Srbije. Na našem zvaničnom kanalu ćete biti u prilici da ispratite meč 16. kola Zemun – Loznica.\nZEMUN – LOZNICA (subota 21. novembar, 13:00 časova, YouTube prenos)\nBeogradski Zemun u okviru 16. kola Prve lige Srbije na svom terenu dočekuje ekipu Loznice iz istoimenog grada. Domaćini su tokom aktuelne sezone zabeležili četiri pobede, uz dva remija i osam poraza, pa sa 14 bodova na svom kontu i utakmicom manje trenutno zauzimaju 16. mesto na tabeli. U prethodnom kolu su kao domaćini savladali ekipu Dinama, a rezultat je bio 3:2. Gosti su tokom aktuelne sezone zabeležili pet pobeda, uz šest remija i četiri poraza, pa sa 21 bodom na svom kontu trenutno zauzimaju 7. mesto na tabeli. U prethodnom kolu su kao domaćini podelili bodove sa ekipom Borca 1926, a rezultat je bio 4:4. Meč je zakazan za subotu 21. novembar 2020. godine, sa početkom u 13:00 časova. Link za direktan YouTube prenos ovog susreta možete pronaći OVDE.


Kraj i u KHL-u - Sportske novosti\nNaslovna Ostalo Hokej Kraj i u KHL-u\nDrugo po kvalitetu hokejaško takmičenje na svetu – KHL (u kojem nastupaju timovi iz Rusije, Finske, Kazahstana, Letonije, Belorusije, Kine) zbog pandemije koronavirusa neće biti završeno na regularan način.\nČelnici ove organizacije su i definitivno potvrdili odluku koju su doneli i ranije, odnosno da se sezona poništava. Stoga, neće biti imenovan šampion regularnog dela, kao ni osvajač Gagarin kupa.\n“Odluka koju smo doneli nije bila nimalo jednostavna, ali smatramo da je ovo najbolja solucija. Bilo je teško, ali svakako da nam je prioritet zdravlje igrača, kao i celokupne nacije”, rekao je predsednik KHL-a, Aleksej Morozov.\nPrethodni tekstCrvena Zvezda sastavila spisak fudbalera koje prodaje\nSledeći tekstBejzbol:Lepe vesti na Tajvanu!


Tri miliona evra za fabriku meda u Kanjiži - Pčelarstvo\nInvesticija se realizuje uz podršku Fondacije “Prosperitati”, za saradnju pčelari veoma zainteresovani\nIzgradnja proizvodnog pogona za preradu meda je značajan razvojni korak firme “Tisakoop”, koja se već 28 godina uspešno bavi trgovinom, pre svega uvozom delikatesnih prehrambenih proizvoda iz Mađarske i izvozom naših proizvoda na inostrano tržište.\nNovi pogon za ovogodišnju pčelarsku sezonu\n- Predviđeno je da se u pogonu za preradu meda otvori 20 novih radnih mesta, možda i više, a biće više posla i za pčelare – kaže Kermeci. - Imaćemo potebu za upošljavanjem kvalifikovane radnika u proizvodnom pogonu, laboratoriji i drugim organizacionim delovima preduzeća. U pitanju je investicija koja omogućava razvijanje dugoročne saradnje sa pčelarima iz Vojvodine i siguran plasman meda i drugih pčelinjih proizvoda.\nNovi objekat za preradu meda i proširenje logističkog centra je površine 750 kvadratnih metara, a naslanja se na postojeći logistički centar ove firme iz koga se distribuira roba iz Mađarske u trgovine širom Srbije i snabdevaju “Hungarikum centri” ove firme.\nOko 500 pčelara zainteresovano za saradnju\nMenadžer za otkup meda u “Tisakoopu” Jožef Domorad ističe da nije u pitanju samo ova investicija nego i dugoročna saradnja sa pčelarima, za šta su, ističe, pčelari iz regiona Potisja i drugih vojvođanskih mesta do sada pokazali veliku zainteresovanost.\nZa početak rada slatke fabrike za preradu meda u “Tisakoopu” kažu da je prvenstvena orijentacija na saradnja sa vojvođanskim pčelarima, ali napominju da ima mogućnosti i za saradnju sa pčelarima iz drugih krajeva Srbije.\n- Dugoročnu saradnju sa pčelarima nameravamo da radimo na drugačiji način, sklapanjem ugovora o saradnji čijom realizacijom će korist biti obostrana. Već imamo skoro 200 pčelara sa kojima konkretizujemo saradnju, a ostvarili smo kontakte sa još 500 koji su fazi razmišljanja. Pored otkupa i prerade meda saradnja će se ogledati još u snabdevanju pčelara ambalažom za skladištenje meda i drugih materijala koji su im neophodni za održavanje i razvoj pčelinjaka. Oni to neće morati da plate odmah prilikom isporuke nego kompenzacijom prilikom isporuke meda. Takođe smo preuzeli obavezu za organizovanje obuke pčelara – objašnjava Jožef Domorad.\nU “Tisakoopu” smatraju da je ulaganje u fabriku za preradu meda i dugoročna saradnja sa pčelarima značajan doprinos za unapređenje i razvoj pčelarstva u Vojvodini.\n– Smatramo da u pčelarstvu, proizvodnji i preradi meda ima potencijala, što pokazuju naša istraživanja koja smo vršili na inostranim tržištima. Otkupljeni med prvenstveno želimo da plasiramo na inostranom tržištu, oko 80 odsto, a samo jedna patina biće namenjena je domaćem tržištu u Srbiji. Znamo da je Evropa, uvoznik meda, jer je praktično potrošnja veća nego što se proizvodi. Isto tako računamo i na tržišta Delakog Istoka na neke druge zemlje gde se to isplati. Znamo da se u Vojvodini proizvodi med dobrog kvaliteta, što su potvrdile analize raznog meda koje smo radili u inostranim laboratorijama. Normalno je da kvalitetan med ima cenu, a što se tiče perspektive, nije samo u pitanju med nego i drugi proizvodi iz pčelarstva, koji se isto tako mogu plasirati na tržištu – naglašava Domorad.\nPoslednja izmena 24 Mar, 2018 14:23\nTagovi: meda pčele fabrika meda kanjiža


eKapija | Nepravilnosti eliminišu konkurenciju - Uprkos novom Zakonu o javnim nabavkama, ponuđači i dalje kubure sa uslovima tendera\nIzvor: eKapija | Petak, 14.02.2014.| 09:27\nNepravilnosti eliminišu konkurenciju - Uprkos novom Zakonu o javnim nabavkama, ponuđači i dalje kubure sa uslovima tendera\nVrednost javnih nabavki u periodu januar - septembar 2013. godine iznosila je 178 milijardi dinara, što je za 25,6 milijardi manje nego u istom periodu 2012. godine. Od kada se primenjuje novi zakon, koji je stupio na snagu 1. aprila 2013. za javne nabavke je potrošeno 220 mil EUR manje, podaci su koje je nedavno objavila Uprava za javne nabavke.\nMeđutim, privrednici čije poslovanje umnogome zavisi od javnih nabavki ističu da je ta ušteda rezultat niskih cena koje se postižu na tenderima.\n- Učestvujem na javnim nabavkama preko sedam godina. Nikada nisu bile niže cene na tenderima, jer je jedini kriterijum najniža cena bez kontrole kvaliteta. U 2013. godine sam bio učesnik na preko 30 tendera i na svakom je pobednička cena bila od 40 do 75% niža od procenjene, koja je u 90% bila dobro pogođena – kaže za "eKapiju" jedan beogradski privrednik.\nNisu samo niske cene tendera problemi sa kojima se susreću ponuđači, već i nepravilnosti u javnom pozivu i konkursnoj dokumentaciji.\nMeđu tim nepravilnostima najčešće su uočene u okviru uputstava i uslova javnih nabavki. Vrlo kratki rokovi koji se daju za nabavke su česta pojava, pa se dešava da oglas bude objavljen u petak sa rokom do ponedeljka, a bilo je i slučajeva da je tender objavljen posle 15 časova, a rok za podnošenje prijave sutradan do 10 sati.\nRokovi za podnošenje ponuda regulisani su članovima 94 – 101. Zakona o javnim nabavkama. Zakon ne poznaje rok za podnošenje ponuda kraći od 8 dana od dana objavljivanja poziva, a on se odnosi na javne nabavke male vrednosti (od 400.000 do 3.000.000 dinara), objašnajva za "eKapiju" Dragan Dobrašinović, predsednik Topličkog centra za demokratiju i ljudska prava.\n- Ovi primeri kratkih rokova predstavljaju drastično kršenje Zakona o javnim nabavkama i logično je pretpostaviti da su sračunati na eliminisanje konkurencije i dodeljivanje poslova firmama koje su interesno i politički povezane sa organima koji sprovode nabavku. Ovakvi postupci su direktno podrivanje sistema javnih nabavki i za njihove protagoniste bi trebali da se zainteresuju Uprava za javne nabavke, Republička komisija za zaštitu prava, Državna revizorska institucija i nadležno tužilaštvo – kategoričan je Dobrašinović.\nKako za "eKapiju" kaže Predrag Jovanović, direktor Uprave za javne nabavke, jedino minimalni zakonski rok za podnošenje ponuda nije određen za pregovarački postupak bez objavljivanja poziva za podnošenje ponuda (čl. 36), ali i u tom slučaju rokovi moraju biti primereni vremenu potrebnom za pripremu prihvatljive ponude.\n- Ukoliko su vrednosti tih nabavki pojedinačno ili na godišnjem nivou iznose 400.000 dinara i više, reč je o postupanju suprotno odredbama Zakona o javnim nabavkama, kojima se na ozbiljan način narušavaju načela javnih nabavki – kaže Jovanović i dodaje da i za nabavke čija je vrednost na godišnjem nivou ispod 400.000 dinara, ne postoje definisani rokovi, ali postoji obaveza postupanja u skladu sa načelima javnih nabavki.\nKada se radi o nabavkama ispod vrednosti koja je u Zakonu o javnim nabavkama predviđena kao donji vrednosni limit za primenu odredaba tog zakona, a to je 400.000 dinara na godišnjem nivou za istovrsna dobra, usluge ili radove, naručilac nije u obavezi da primenjuje Zakon, ali jeste u obavezi da spreči sukob interesa, da obezbedi konkurenciju, kao i da ugovorena cena ne bude viša od uporedive tržišne cene, objašnjava Saša Varinac, predsednik Republička komisija za zaštitu prava u postupcima javnih nabavki .\n- Dakle, u svakom takvom slučaju naručilac može da odredi rokove za podnošenje ponuda koji su kraći od onih koje propisuje Zakon o javnim nabavkama, ali se time ne sme ograničiti konkurencija, što se mora utvrđivati od slučaja do slučaja. Republička komisija za zaštitu prava u postupcima javnih nabavki bi mogla tima da se bavi, ali samo ako bi joj bio podnet zahtev za zaštitu prava, koji pored ponuđača ili potencijalnih ponuđača, mogu da podnesu i Uprava za javne nabavke, Državna revizorska institucija, kao i Javni pravobranilac - ističe Varinac.\nDešava se i da naručilac usitnjava tender čime se postiže da nabavka bude manje vrednosti i ne podleže Zakonu o javnim nabavkama.\n- Ne postoji nijedan slučaj u kojem je usitnjavanje javnih nabavki opravdano. Razlog za ovakvo ponašanje naručilaca leži u želji da se poslovi dodele tačno određenim firmama, koje će, na neki od unapred dogovorenih načina, uzvratiti uslugu nosiocima javnih funkcija. Za nadzor ovakvih nabavki nadležne su institicija iz sistema javnih nabavki, ali bi bilo veoma dobro da na njih obrate pažnju i organizacije građanskog društva i mediji – naglašava Dobrašinović.\nPo starom Zakonu o javnim nabavkama, kako navodi Predrag Jovanović, bilo je usitnjavanja tendera na više nabavki male vrednosti jer za te nabavke nije postojala obaveza objavljivanja na Portalu javnih nabavki.\n- Novim zakonom je uvedena obaveza objavljivanja nabavki male vrednosti na portalu tako da naručioci imaju mnogo manje motiva da usitnjavaju nabavke. To je dovelo do značajnog pada učešća nabavki male vrednosti - u trećem kvaratlu 2012. učešće malih nabavki bilo 15%, a u istom period 2013. godine 7%.\nNeopravdano usitnjavanje javne nabavke male vrednosti na nabavke ispod 400.000 dinara nije dozvoljeno, a nadzor vrše Uprava za javne nabavke, Republička komisija za zaštitu prava u postupcima javnih nabavki, Državna revizorska institucija i budžetska inspekcija, svako u svom domenu i u skladu sa svojim ovlašćenjima.\nIskustva pokazuju da se prilikom raspisivanja tendera pojavljuju i nepravilnosti u vezi sa tehničkim specifikacijama. Tako se za predmet nabavke koriste interni nazivi, kao i preslikavanje krakteristika opreme nekog proizvođača, što automatski isključuje druge ponuđače i donekle nagoveštava ko će biti pobednik, saglasni su naši sagovornici.\n- Ovde je u pitanju praksa čiji je isključivi cilj favorizovanje tačno određenog ponuđača i eleiminisanje konkurencije. Ponuđači koji se sretnu sa ovakvim slučajevima imaju mogućnost da u zakonom uređenom postupku pokrenu postupak pred Republičkom komisiom za zaštitu prava. Problem je što u znatnom broju slučajeva ponuđači izbegavaju da koriste ovaj zakonski mehanizam, pre svega zbog izbegavanja konfrontiranja sa naručiocima, vodeći se logikom da je bolje ne ljutiti one koji odlučuju i sačekati naredne tendere na kojima će oni biti pobednici. Naravno, postupak pred Komisijom mogu pokrenuti i drugi zakonom ovlašćeni subjekti - Uprava za javne nabavke, javni pravobranilac, DRI – kaže Dobrašinović.\nPredrag Jovanović je saglasan da ukoliko se navodi marka, tip ili poreklo proizvoda to predstavlja diskriminaciju ostalih ponuđača koji bi mogli da ponude ekvivalentne proizvode. Svaki ponuđač može da podnese zahtev za zaštitu prava najpre naručiocu i da mu ukaže na diskriminaciju.\n- Ukoliko naručilac odbije zahtev kao neosonovan, ponuđač može da se žali Republičkoj komisiji za zaštitu prava u postupcima javnih nabavki, kao drugostepenom organu. Komisija može delimično ili u celosti da poništi postupak javne nabavke ili da odbaci žalbu kao neosnovanu – ističe Jovanović.\nKako navodi Dobrašinović, najčešći uočeni problemi odnose se na postavljanje dodatnih uslova ponuđačima za učešće u postupku javne nabavke, koji ne stoje u logičnoj vezi za predmetom nabavke. Reč je o dodatnim finansijskim, kadrovskim i tehničkim kapacitetima koji nisu u srazmeri sa visinom i predmetom javne nabavke.\n- Na primer, jedna kompanija je u 2013. godini objavila javni poziv za podnošenje ponuda za uslugu revizije čija je procenjena vrednost 20 miliona dinara, a mogućnost da učestvuju u postupku imaju samo oni učesnici čiji su poslovni prihodi u poslednje tri godine bili najmanje 200 miliona dinara po godini. Ovakvo formulisanje dodatnih uslova još jedan je od načina za eliminisanje konkurencije i u konkretnom predmetu je Republička komisija za zaštitu prava poništila postupak javne nabavke – navodi Dobrašinović.\nMeđu uslovima, dešava se i da naručilac traži nelogične reference, kao i nepotrebne dozvole i sertifikate, a ponuđači se žale i na visok iznos za otkup konkursne dokumentacije, te neodređen trenutak otvaranja ponuda.\nPrvi čovek Uprave za javne nabavke je istakao da je "sigurno bilo nameštanja tendera i kršenja zakona i prošle godine, ali smo uočili znatno odgovornije ponašanje nego ranije".\nProgramski direktor Transparentnost Srbija Nemanja Nenadić izjavio je da nakon stupanja na snagu novog Zakona o javnim nabavkama ima napretka, ali da je konkurencija na tenderima i dalje nedovoljna. On je dodao da ima prostora za dalje unapređenje sistema javnih nabavki, jer je Transparentnost Srbije uočila da se ne poštuju sve odredbe zakona, a konkurencija na tenderima i dalje je nedovoljna.\nU Upravi za javne nabavke navode da se povećao broj ponuđača po tenderu. Intenzitet konkurencije se, sa 2,6 koliko je bilo 2012. u trećem kvartalu 2013. godine, povećao na prosečno 2,9 ponuda po zaključenom ugovoru.\nŠta preostaje nezadovoljnom ponuđaču?\nOdređivanjem diskriminatorskih uslova u postupku javne nabavke (kroz finansijske, poslovne, kadrovske ili tehničke kapacitete koji se zahtevaju od ponuđača, kao i kroz tražene tehničke specifikacije) itekako se može ograničiti konkurencija među ponuđačima, saglasan je Saša Varinac.\n- U takvim slučajevima oštećeni ponuđači, ili neki od nadležnih državnih organa koji su već pomenuti trebalo bi da podnesu zahtev za zaštitu prava, a Republička komisija za zaštitu prava u postupcima javnih nabavki će svakako poništiti svaki takav postupak javne nabavke - naglašava sagovornik našeg portala.\nUkoliko smatra da postoje nepravilnosti u uslovima konkursa, ponuđač može da podnese zahtev za zaštitu prava ponuđača za osporavanje konkursne dokumentacije i poziva za podnošenje ponuda Republikoj komisiji i to najkasnije 7 dana pre isteka roka za podnošenje ponuda, a u postupku male nabavke 3 dana pre isteka roka.\nTakođe, ponuđač ima mogućnost podnošenja zahteva za zaštitu prava ponuđača za osporavanje odluke naručioca koju može podneti u roku od 10 dana od dana prijema odluke naručioca, a 5 dana za postupak nabavke male vrednosti.\nRepublička komisija za zaštitu prava u postupcima javnih nabavki Republika Srbija\nuslovi javnih nabavki\nrokovi na tenderima\nSrbija dobija prvi vinski spa centar - U planu vinarije Kovačević i prelazak na organsku proizvodnju 18.02.2019.


Banja Kanjiža - Seoski Turizam\nNa samom severu Vojvodine, nedaleko od Subotice, nalazi se Banja Kanjiža. Do nje se stiže relativno lako i brzo jer je većim delom puta povezana sa auto putem E-75. Sama banja udaljena je od Novog Sada nekih 113 km a vremenski do nje nam treba oko 1h i 30 min. Od glavnog grada Srbije udaljena je nekih 191 km i potrebno nam je nekih 2h vožnje do nje. Banja Kanjiža je izgrađena u tipično Vojvođanskom stilu i ima nešto više od 1.000 stanovnika. Ono čime ova sigurno može da se pohvali, pored lekovite vode, jeste i reka Tisa. Tisa protiče kroz samu banju i čini je živopisnom i daje neki poseban pečat ovom mestu. Turizam u ovom predivnom mestu datira od davnih dana a sve više gostiju dolaze iz zemlje i regiona. Pored lepota koje su zadivljujuće ova banja je sigurno i prepoznatljiva po svojim termo-mineralnim vodama koje pune bazene.\nSmeštaj u Banji Kanjiži je pretežno hotelskog tipa ali poslednjih godina sve veći broj privatnih apartmana je stavljeno u funkciju za goste. Ono što je jako bitno jeste da većina smeštajnih jedinica se nalazi neposredno kod kompleksa sa bazenima. Privatan smeštaj je veoma uoban i kategorizacije je tipa apartman i sobe. Sve veći broj mladih dolazi na produženi vikend radi opuštanja i relaksacije.


Male pobede podcast - Podcast mreža\nArhive kategorija: Male pobede\n„Fake it ’till you make it“ je princip koji je, verujem, poznat većini siušalaca.\n„Fake it ’till you make it“ je princip koji je, verujem, poznat većini siušalaca. Princip samouverenog prihvatanja neke obaveze, projekta, posla za koji možda nemate potrebno znanje ili iskustva. Ono što je bitno jeste da princip u osnovi ne treba da bude negativan, i ne treba ga ni shvatiti, ni koristiti zlonamerno. To je jednostavno princip na osnovu kojeg smo mnogo nas počeli da se bavimo onim u čemu smo danas već eksperti ili lideri.\n24 avgusta, 2020 Objavljeno podMale pobedeOznake: Preduzetništvo\n374 – Nikad ne recite „nikad“\nSigurno vam se desilo da kažete „nikada to ne bih uradio…“, i za dosta stvari to možda i može da bufde istina, ali isto tako znamo da olako koristimo tu frazu i uopšteno da iznosimo izjave koje su konačne.\nSigurno vam se desilo da kažete „nikada to ne bih uradio…“, i za dosta stvari to možda i može da bufde istina, ali isto tako znamo da olako koristimo tu frazu i uopšteno da iznosimo izjave koje su konačne. To nije dobro, jer je budućnost neizvesna i možemo doći u situaciju da nas vide kao neozbiljne ili prevrtljive osobe.\n21 avgusta, 2020 Objavljeno podMale pobedeOznake: Preduzetništvo\nPolicajac, vatrogasac, lekar, advokat… i drugi su nekada bili standardna zanimanja… danas je ta paleta mnogo šira pa obuhvata i programer, dizajner, marketing menadžer, influenser i mnoga druga… ali i onda sada već su sve standardna zanimanja.\nPolicajac, vatrogasac, lekar, advokat… i drugi su nekada bili standardna zanimanja… danas je ta paleta mnogo šira pa obuhvata i programer, dizajner, marketing menadžer, influenser i mnoga druga… ali i onda sada već su sve standardna zanimanja. Da ne pominjem da nijedno još nije dalo odgovor ŠTA ćete tačno da radite. Da li ste znali da možete da budete nešto totalno otkačeno? Da pretvorite ono što vas najviše zanima u posao…\n20 avgusta, 2020 Objavljeno podMale pobedeOznake: Preduzetništvo\nBaš to… kada osmišljavate novi proizvod, uslugu ili nešto što bi voleli da radite, najčešće se držite stvari i okvira koje poznajete.\nBaš to… kada osmišljavate novi proizvod, uslugu ili nešto što bi voleli da radite, najčešće se držite stvari i okvira koje poznajete. Možda je to trgovina, možda je to prodaja, možda je to digital, možda ste vešti sa rukama… ponekad je to odlično, jer već imamo „bazen“ u kojem možemo da se igramo, a ponekad moramo da izađemo iz zone komfora i širimo svoje kompetence.\n19 avgusta, 2020 Objavljeno podMale pobedeOznake: Preduzetništvo\nKako napraviti proizvod ili uslugu koji se više prodaje od ostalih, kako biti „privlačniji“ potrošačima… pa u ovoj analizi pričam o različitim uslugama ili proizvodima koji imaju veliku prednost nad njihovim supranicima zbog načina na koji potrošači svuda u svetu najčešće razmišljaju.\n18 avgusta, 2020 Objavljeno podMale pobedeOznake: Preduzetništvo\nSigurno se već bili u situaciji da vi komentarišete nekome ili neko vama o tome kako su neke cene apsurdno visoke i „kako oni to mogu tako da prodaju, ko to uopšte kupuje“… da razmislimo malo o tome, da li bi uopšte neko mogao da ima neku postavljenu cenu ako nikome ništa nije prodao?\n17 avgusta, 2020 Objavljeno podMale pobedeOznake: Preduzetništvo\nU redovnoj poslovnoj (ali i svakoj drugoj) komunikaciji, često podrazumevamo da iniciramo novi mail ili poziv samo kada imamo nešto da izvestimo, samo kada imamo neke vesti od važnosti za drugu stranu.\nU redovnoj poslovnoj (ali i svakoj drugoj) komunikaciji, često podrazumevamo da iniciramo novi mail ili poziv samo kada imamo nešto da izvestimo, samo kada imamo neke vesti od važnosti za drugu stranu. Ipak, u poslovnoj komunikaciji je bitno i održati kontakt, gajiti svest o tome da imate klijenta na umu i raditi onaj „check-in“ kada i nemate novosti za drugu stranu.\n11 avgusta, 2020 Objavljeno podMale pobedeOznake: Preduzetništvo\nDavno smo pričali o pandemiji, ali za razliku od privatnih stavova i ličnih gledišta koja mogu da se menjaju ili da „čekaju“ svako novo obraćanje kriznog štaba, poslovanje i odgovornost poslodavca mora biti dugoročnijeg veka.\nDavno smo pričali o pandemiji, ali za razliku od privatnih stavova i ličnih gledišta koja mogu da se menjaju ili da „čekaju“ svako novo obraćanje kriznog štaba, poslovanje i odgovornost poslodavca mora biti dugoročnijeg veka. Ne možemo se danas smisliti da počnemo sa radom, da bi sledeće nedelje ponovo zatvarali firmu, pa shodno tome, dokle ćete morati biti spremni na organizaciju rada od kuće?\n10 avgusta, 2020 Objavljeno podMale pobedeOznake: Preduzetništvo\n367 – Razlika između aktivnosti koje „pune baterije“ i onih od kojih dobijate inspiraciju\nNedavno sam čuo par ljudi kako se žale da ne mogu dobiti inspiraciju za neki novi projekat ili neko rešenje koje im je trebalo i pored toga što su pokušali „sve“ da im to uspe… opuštali su se, probali su nešto novo, otišli u prirodu, pustili mozak „na pašu“ kako bi se sam potrudio (verovatno) da im obezbedi tu „inspiraciju“… pa zar se tako dobija inspiracija?\n7 avgusta, 2020 Objavljeno podMale pobedeOznake: Preduzetništvo\nMožete čuti razne savete kako u današnje vreme pare nisu najbitnija stavka za početak nekog poslovanja, pogotovo ako se planirate baviti nekim digitalnim poslovanjem (uslugom ili proizvodom).\nMožete čuti razne savete kako u današnje vreme pare nisu najbitnija stavka za početak nekog poslovanja, pogotovo ako se planirate baviti nekim digitalnim poslovanjem (uslugom ili proizvodom). To i jeste istina, ali samo delimično… pričamo o tome koliko su pare potrebne i za šta ih trebate kada planirate novi posao.\n6 avgusta, 2020 Objavljeno podMale pobedeOznake: Preduzetništvo


RTCG - Radio Televizija Crne Gore - Nacionalni javni servis :: Politika :: "Pregovori se odvijaju planiranom dinamikom"\n23. 09. 2020. 10:02 >> 10:07 2\n"Pregovori se odvijaju planiranom dinamikom"\nPredsjednik Demokratske Crne Gore Aleksa Bečić, sastao se, danas u Podgorici sa ambasadorkom Francuske Kristin Tudik i tom prilikom istakao da će Demokrate, a vjeruje i ostali potpisnici “Sporazuma za budućnost “biti garanti njegove implementacije.\nNaveo je da pregovarački timovi pobjedničkih koalicija razgovaraju o načinima funkcionisanja, modalitetima, ali i prioritetima buduće vlasti, kao i da se pregovori odvijaju planiranom dinamikom.\nIstakao je da su aktuelni pregovarački timovi brži od svih koje je do sada imala Crna Gora prilikom konstituisanja vlasti nakon jednog izbornog procesa.\nTudik je čestitala je Bečiću na izbornom rezultatu i saopštila da joj je drago što je koalicija “Mir je naša nacija” bila dostojanstvena u pobjedi, te slala pomiriteljske poruke i u predizibornom i u postizbornom periodu.\nAmbasadorka Francuske u Crnoj Gori poručila je da je raduje opredijeljenost tri izborne liste da Crna Gora stremi ka Evropskoj uniji i ostane u NATO-u, što potvrđuje i Sporazum tri lidera.


Izvor: SrbijaDanas.com, 22.Apr.2021, 17:06\nVučić je, u razgovoru za Atlantski savet, na pitanje novinarke "Fajnenšel Tajmsa" Valeri Hopkins vezano za nedavne proteste građana koji se bore za zaštitu životne sredine, da li privremena obustava rada dve kineske kompanije ugrožava odnos sa Kinom, >> Pročitaj celu vest na sajtu SrbijaDanas.com << kazao da je novinarka propustila da kaže da protesti nisu bili usmereni protiv kineskih kompanija.\n- Radi se o Rio Tintu, koji je dovela ranija vlast. Mi nemamo ništa protiv te investicije i imamo velike rezerve litijuma. Međutim potrebno je da pazimo na zaštitu životne sredine i slušamo one koji nam to traže - naglasio je on.\n- Sada više nisu glavna tema radna mesta, niti životni standard, jer građani znaju da sve ide dobrim putem, već se govori o ekologiji i zaštiti životne sredine. Zato moramo tome da se posvetimo zajedno sa svim partnerima, ali ne treba ni preterivati - objasnio je Vučić.\n- Ako neko kaže da litijumske rezerve ne treba da koristimo onda bih se pitao zašto ne bi - rekao je Vučić.\nBlic: "VAKCINE SMO KUPILI NAKON SVIH FAZA TESTIRANJA" Vučić: Dogovor i sa Modernom, isporuka do kraja oktobra\nRTS: Vučić: Nismo učestvovali u testiranju vakcina, uspeh Srbije u nabavci vezan za uspehe u ekonomiji\nSrbijaDanas.com: Vučić otkrio istinu o učestvovanju Srbije u testiranju kineskog cepiva: Najavljeno i da stiže nova vakcina u OKTOBRU!


Sportske.net - Hodžson: "Neću se izvinjavati zbog pobede protiv Brajtona"\nHodžson: "Neću se izvinjavati zbog pobede protiv Brajtona"\nIskreno, ko bi?\nMenadžer Kristal Palasa Roj Hodžson rekao je da se neće izvinjavati zbog načina kojim je njegova ekipa pobedila Brajton u Premijer ligi.\nKristal Palas je sinoć pobedio Brajton sa 2:1, golom Kristijana Bentekea u petom minutu nadoknade vremena.\nKristal Palas se uglavnom branio i retko je ulazio u kazneni prostor, imao je tri šuta na gol od čega dva u okvir gola, dok je Brajton 25 puta šutnuo na gol, od čega pet puta u okvir, uz posed lopte od 75 odsto. Brajton je izveo 13 kornera, a Kristal Palas nijedan.\n"U utakmici se ne radi o dodavanjima u kaznenom prostoru, zar ne? Radi se o postizanju golova i o tome da se odbranite. Mi smo se neverovatno mnogo trudili da ne primimo golove. Naporno smo radili da ih sprečimo da ulaze u šanse i imali smo sreće da smo nekoliko prilika koje smo napravili - iskoristili. To su bili dobri golovi", rekao je Hodžson, preneo je Skaj.\n"Statistika koja se na kraju računa su postignuti i primljeni golovi. Tačno je, imali su veći posed lopte, imali su češće loptu u našem šesnaestercu, veći kvalitet, ali neću da se izvinjavam jer smo na kraju mi ostvarili pobedu", dodao je on.\nHodžson, kome na kraju sezone ističe ugovor, rekao je navijačima da moraju da budu oprezni u svojim željama, nakon što su ga prošle nedelje kritikovali zbog defanzivne taktike. On je rekao i da ne želi da se pravda.\n"Ne volim da koristim tu reč pošto bi reč pravdanje sugerisalo da je nešto pošlo po zlu u onome što pokušavamo da uradimo tokom cele sezone. Mislim da opravdanje nije prava reč. Nama je bila potrebna bolja igra, da pokažemo posvećenost, hrabrost i želju koju smo pokazali u tako važnoj utakmici. To nam je bilo potrebno jer u poslednje dve utakmice nismo bili dovoljno dobri", naveo je Hodžson.\nPosle dva uzastopna poraza, Kristal Palas je sinoć ostvario devetu pobedu u Premijer ligi i popeo se u sredinu tabele, na 13. mesto sa 32 boda.


Mere i dalje važe za sedam proizvoda\nVlada Kosova povukla je odluku o uvođenju carine od 30 posto za uvoz većeg broja poljoprivrednih proizvoda, koje su nedavno uvedene, ali te mere i dalje važe za sedam proizvoda.\nNadležni ministri iz Srbije, Bosne i Hercegovine, Makedonije i Crne Gore, pozdravili su ovu odluku, ali i naveli da očekuju da u najkraćem mogućem roku budu skinute sve trgovinske barijere u razmeni robe u regionu CEFTA.\nRukići: Zaštita balkanskih tržišta bez populističkih mjera\nFadilj Arifi, zamenik ministra za trgovinu i industriju u Vladi Kosova potvrdio je za Radio Slobodna Evropa da je Priština povukla odluku o uvođenju carine od 30 posto na uvoz voća, povrća i kukuruz, objašnjavajući da je do promene odluke došlo nakon „različitih pritisaka“, a da je na osnovu analize tržišta bilo važno da mere ostanu za sedam proizvoda.\n„Te mere i dalje važe za paradajz, papriku, jabuku, krušku, šljivu, maline i grožđe. Odluka je doneta juče, ministarstvo je od vlade zatražilo izmene i dopunu ranije odluke. Te izmene su potom na vladi usvojene. Ukinuli smo mere sa ostalih proizvoda, a mere na ovih sedam proizvoda su privremene.“, rekao je Arifi.\nNadležni ministri iz Srbije, BiH, Makedonije i Crne Gore očekuju da u najkraćem mogućem roku budu skinute sve trgovinske barijere u razmeni robe u regionu CEFTA (Foto: Ministri trgovine Srbije, BiH i Makedonije, te predstavnik Crne Gore na sastanku u Beogradu, 25. jula)\nArifi je objasnio da je Kosovo prvobitno uvelo ove mere na osnovu analize tržišta.\n„Očekujemo da u najkraćem mogućem roku budu skinute sve trgovinske barijere u razmeni robe u regionu CEFTA, rekao je ministar trgovine Srbije Rasim Ljajić nakon sastanka u Beogradu sa predstavnicima vlada Bosne i Hercegovine, Makedonije i Crne Gore.\n„Dokle god to ne bude, sve države, učesnice ovog sastanka, zadržavaju mogućnost da shodno svojim ekonomskim interesima preduzmu one kontramere koje smatraju adekvatnim. Mi želimo da to izbegnemo. Takođe insistiramo da se ukinu i ranije donete slične mere koje predstavljaju klasične trgovinske barijere i prepreku za slobodnu trgovinu“, poručio je Ljajić.\nOn je objasnio da se od prištinskih vlasti očekuje da ukinu raniju odluku o uvođenju dodatnih akciza na uvoz građevinskih blokova i brašna iz Srbije, zatim dodatnih carina na mleko i mlečne proizvode iz Bosne i Hercegovine, te tehničke prepreke na uvoz piva iz Crne Gore.\nKosovo uvodi 17 posto carine na mlijeko i mliječne proizvode iz BiH\nZa Srbiju je najvažnije da kukuruz više nije na ovoj listi, objasnio je Ljajić, jer Srbija „zahvaljujući kukuruzu plasira robu na tržište Kosova u vrednosti od osam miliona evra godišnje“. Međutim, on je naveo da Beograd želi da se solidariše sa drugim zemljama koje su najviše pogođene merama Kosova.\nPotpredsednik Saveta ministara i ministar spoljne trgovine i ekonomskih odnosa Bosne i Hercegovine Mirko Šarović rekao je da je za BiH posebno važno ukidanje barijera, odnosno zaštitnih mera na mleko i mlečne proizvode.\n„Mi smo današnjim zaključcima i stavovima dali šansu slobodnoj trgovini u CEFTI. Pozivamo jednu od strana da se vrati u okvire i pravila CEFTE. S obzirom da smo samo djelimično zadovoljni, mi očekujemo da se ukinu zaštitne mjere i carine i na preostale proizvode kako za voće i povrće, tako i za mlijeko i mliječne proizvode i neke druge barijere kada su u pitanju Crna Gora i Albanija i neke druge zemlje“, naveo je Šarović.\n"Odluka o carinama je suprotna ekonomskoj logici, želimo slobodan protok ljudi, robe i kapitala u zemljama CEFTA sporazuma", poručio je Ljajić.\n„Ne morate biti ekonomista, ne morate ni proći pored ekonomskog fakulteta da znate da je ova odluka sa svakog stanovišta apsolutno neodrživa. Sa stanovišta ekonpmske logike, čak sa stanovišta ljudi koji na Kosovu žive“, naveo je Ljajić.\nOvo jeste kršenje CEFTA sporazuma (Sporazum o slobodnoj trgovini u Centralnoj Evropi), ukazuje ekonomista Milan Kovačević.\n„Nažalost ne postoje dobre procedure da se otkloni kršenje sporazuma. Nego prvo dođe do nekog zatezanja, pa onda kad i jedna i druga strana vidi da neće uspjeti, onda dođe do nekog vraćanja manje-više u prethodno stanje. Tako se i ovde kod nas događa već nekoliko puta. Šteta je što CEFTA nije našla malo efikasniji način, trebalo je ostaviti pretnju da nekog izbace ako uvodi neke mjere, da postoji neka ozbiljnija pretnja da se to ne događa. Ali dobro je da se to ipak kasnije uglavnom završavalo nekim sporazumima. Nadajmo se da će se i ovo tako završiti“, kaže Kovačević.\nNakon beogradskog sastanka najavljeno je da će se formirati operativno telo koje će rešavati probleme u trgovini u regionu CEFTA u realnom vremenu dok se ne donese dodatni protokol 7 CEFTA sporazuma o efikasnom rešavanju sporova.\nSastanku u Beogradu prisustovali su i ministar poljoprivrede, šumarstva i vodoprivrede Makedonije Ljupčo Nikolovski i šef Direktorata za multilateralnu i regionalnu ekonomsku saradnju Ministarstva ekonomije Crne Gore Goran Šćepanović.\nMinistri BiH, Srbije i Makedonije o trgovinskim mjerama Kosova\nDimitrov sa zvaničnicima Kosova o povećanju carina


Kolegij Skupštine Kantona Sarajevo u 9 sati – TVSA.BA\nČetvrtak, 30 Juna, 2022 1:14\nNaslovna/Vijesti/Sarajevo/Kolegij Skupštine Kantona Sarajevo u 9 sati\nSrijeda, 28 Oktobra 2020, 8:52\nZa danas je zakazana 30. radna sjednica Skupštine KS. Predsjedavajući Mirza Čelik sazvao je sjednicu u Domu mladih na Skenderiji, no da li će i na koji način sjednica biti održana još nije poznato. Zastupnici „četvorke“ tražili su da sjednica bude online. Zamjenica predsjedavajućeg Skupštine KS Danijela Kristić zakazala je za 9 sati sjednicu Kolegija Skupštine KS na kojoj bi trebalo da bude donesena odluka o načinu održavanju sjednica Skupštine KS. Na kolegiju bi trebalo, kako smo ranije objavili, da budu donesene odluke o održavanju dviju online sjednica Skupštine KS. Prvo hitna sjednica na kojoj bi se raspravljalo o epidemiološkoj situaciji, potom redovna na kojoj bi se između ostalog razmatrao datum sjednice o izglasavanja nepovjerenja Vladi.


Srđan Ognjanović - Blic Online\nNije lako biti deo vrle i ugledne škole Matematičke gimnazije u Beogradu, a to najboje zna njen direktor Srđan Ognjanović. Ove godine, za svega nekoliko meseci, odlazi u penziju, pa smo se zbog toga sastali u svetski poznatim zidinama kako bi nam otkrio njene, a i njegove tajne uspeha.\nU petak počinje Srpska matematička olimpijada\nSrpska matematička olimpijada, za učenike srednjih škola, održaće se 1. i 2. aprila u Matematičkoj gimnaziji u Beogradu.\nMeđunarodno takmičenje Matematičke gimnazije: Budući naučnici, inženjeri i programeri na kupu u Beogradu\nDečaci i devojčice, vrsni matematičari, danas su se okupili u Beogradu na Međunarodnom kupu Matematičke gimnazije. Iz 13 evropskih zemalja stiglo je 20 ekipa, a na svečanom otvaranju pozdravio ih je direktor gimnazije Srđan Ognjanović.\nPet učenika Matematičke gimnazije, iz istog odeljenja, brucoši na Kembridžu\nPetorica brucoša u prepoznatljivim uniformama Kembridž Univerziteta, nisu samo to. Oni su bili đaci istog odeljenja, a na prestižni svetski univerzitet došli su iz, dozvolićemo sebi da kažemo, takođe prestižne Matematičke gimnazije u Beogradu.\nOgnjanović: Srbiji je malo samo jedna Matematička gimnazija\nAko Bugarska može da ima desetak matematičkih gimnazija, zašto Srbija ne može da ima bar dve.\nPet zadataka za novog ministra prosvete\nSa nestrpljenjem smo očekivali formiranje nove vlade, pred kojom su teški i odgovorni zadaci. Nekako mi se čini da je, pre svega zbog finansijske situacije, ipak u najtežoj i nezavidnoj situaciji novi ministar prosvete.\nZlatne medalje Matematičkoj gimnaziji\nU Domu Narodne skupštine večeras su uručene medalje i pehari pobednicima međunarodnog takmičenja Kup Matematičke gimnazije 2013. u Beogradu - najboljem timu iz matematike i fizike beogradskoj Matematičkoj gimnaziji i ekipi Bugarske iz informatike.\nMlade matematičarke osvojile četiri medalje\nČetiri matematičarke koje su se pod srpskom zastavom borile na drugoj evropskoj matematičkoj olimpijadi za devojke koja se ove godine održala u Luksemburgu večeras su doputovale u Beograd. Na aerodromu su ih dočekali njihovi najbliži - roditelji, rodbina ali i drugarice koji su im pružali podršku tokom priprema za ovo ali i druga velika takmičenja.


Svetsko Prvenstvo u Fudbalu 2010: Partizan : Sledi odgovor na Barsinu žalbu !\nPartizan : Sledi odgovor na Barsinu žalbu !\nEvroliga je zvanično obavestila košarkaški klub Partizan da se Barselona žalila se na sudijsku odluku kojom nisu priznati poeni Pita Mikela u poslednjoj sekundi utakmice 2. kola TOP 16 Evrolige. Crno-beli su konsultovali stručnjake i svoje argumente proslediće i sedište Evrolige u Barseloni.\nSadržaj žalbe Katalonaca dobro je poznat, a u KK Partizan je pored tog dokumenta stiglo i viđenje spornog momenta od strane službenih lica (sudije i delegat), koji su ostali pri svom stavu da je igrač Partizana (Roberts) na potpuno legalan način dotakao loptu kada ona više nije imala šanse da uđe u koš.\nPartizanov odgovor neće sadržati ništa sem viđenja (ne)spornog momenta, tako da se srpski šampion neće osvrtati na Vaskezovo dodirivanje mrežice i Mikelovu grešku u vođenju.\nPartizan je konsultovao i stručnjake koji su matematičkim proračunima potvrdili da lopta na koju je igrao Roberts nije imala mogućnost da uđe u koš. Crno-beli će svoj odgovor poslati u utorak do 11 časova, a još uvek je neizvesno kada će biti poznata konačna odluka Evrolige.


RTCG - Radio Televizija Crne Gore - Nacionalni javni servis :: Turizam i ekologija :: Traže poništenje ekološke saglasnosti za mHE "Crnja"\n18. 09. 2020. 10:40 >> 10:42 0\nNevladine organizacije Eko-tim, Centar za zaštitu i proučavanje ptica, Parkovi Dinarida, Green Home i WWF Adria, podnijele su danas Agenciji za zaštitu prirode i životne sredine zahtjev za poništavanje postojeće ekološke saglasnosti za malu hidroelektranu "Crnja" u opštini Kolašin.\nVažeća saglasnost za izgradnju male hidroelektrane (mHE) na vodotoku Crnja, kako ističu u saopštenju, izdata je 1. februara 2011. godine. Pošto skoro 10 godina kasnije projekat još nije realizovan, a u međuvremenu to područje je proglašeno Parkom prirode "Komovi“, postojeću saglasnost potrebno je poništiti.\n"Proglašenje područja parkom prirode mijenja sve ekološke i ekonomske parametre, pa stoga važeća ekološka saglasnost se može smatrati zastarjelom i propisane mjere zaštite nijesu relevantne. Ako se saglasnost ne poništi, realizacija ovog projekta može značajno uticati na hidrologiju i morfologiju rijeke i riječnih staništa, sprječavanje migracije zaštićenih i drugih vrsta, poremećaj u protoku sedimenta, promjene ekološkog režima protoka, kao i promjene u sezonskim ciklusima poplava, te sve druge negativne uticaje na kopnene vrste i staništa. Zbog svega toga, neophodna su detaljna terenska istraživanja kako bi se procijenili stvarni uticaji planiranih mHE u Barama Kraljskim“, saopštili su iz organizacija civilnog društva.\nNastavak realizacije projekta izgradnje mHE prema zastarjeloj saglasnosti, kako naglašavaju, bilo bi protivpravno, jer je u suprotnosti sa Zakonom o zaštiti prirode i odlukom o proglašenju Parka prirode "Komovi“.\n"Bilo kakva eksploatacija te vrste na području parka prirode ugrozila bi najvažnija obilježja, vrijednosti i ulogu parka, te bi dovela do oštećenja površinskih ili podzemnih geoloških, hidrogeoloških i geomorfoloških vrijednosti, osiromašenja biološke raznovrsnoti te zagađivanja ili ugrožavanja podzemnih i površinskih izvora vode. Predlažemo da se važeća ekološka saglasnost poništi i da se pokrene ponovni postupak procjene uticaja na životnu sredinu. Ponovljeni postupak mora biti transparentan, te sproveden u konsultacijama sa svim zainteresovanim stranama, kako je predviđeno zakonom. No, na osnovu postojeće zaštite, kao i svih uticaja koje bi realizacija ovog projekta mogla imati, jasno je kako se nova ekološka saglasnost ne može izdati jer bi direktno kršila relevantne zakone i Ustav Crne Gore“, zaključili su iz organizacija civilnog društva.\nKako dodaju, važno je napomenuti kako je već ranije dokazano da ne postoji javni interes od projekata za proizvodnju električne energije iz malih hidroelektrana. Štaviše, takvom proizvodnjom nanosi se direktna ekonomska i ekološka šteta državi i njenim građanima.\nCZIP Male hidroelektrane NVO Green Home Parkovi Dinarida WWF Adria NVO Eko-tim\nStanje u lovstvu alarmantno, krajnje vrijeme za oštre mjere\nTraže petogodišnji moratorijum na lov\n"Crna Gora važna za opstanak divljih životinja"


ZABRANJEN RAD SAOBRAĆAJNIM ŠKOLAMA U TUTINU I TRSTENIKU – KRUŠEVAC.LINK\nOvde si trenutno: Home / DRUŠTVO / ZABRANJEN RAD SAOBRAĆAJNIM ŠKOLAMA U TUTINU I TRSTENIKU\nZABRANJEN RAD SAOBRAĆAJNIM ŠKOLAMA U TUTINU I TRSTENIKU\nNakon vanrednog inspekcijskog nadzora doneta su rešenja da se zabranjuje rad, odnosno, ostvarivanje delatnosti srednjeg obrazovanja i vaspitanja Srednjoj školi “Tutin” u Tutinu, kao i rad Saobraćajnoj školi u Trsteniku.\nIspektori su utvrdili da je postupanje Srednje škole “Tutin” i Saobraćajne škole u Trsteniku u obavljanju delatnosti dovelo do posledica koje se ne mogu otkloniti nalaganjem mera, odnosno da su škole u dužem vremenskom periodu obavljale delatnost nezakonito, a da organi upravljanja nisu obavljali poslove iz svoje nadležnosti, navelo je Ministarstvo prosvete. “Shodno navedenom, zaključeno je da su se stekli uslovi za preduzimanje radnji propisanih odredbama člana 106. stav 9. Zakona o osnovama sistema obrazovanja i vaspitanja, odnosno da se zabrani rad ove dve ustanove”, dodaje Ministarstvo. Rešenja o zabrani rada je na osnovu člana 131. stav 1. Zakona o opštem upravnom postupku, člana 25. stav 2. Zakona o javnim službama i člana 106. stav 9. Zakona o osnovama sistema obrazovanja i vaspitanja potpisao ministar prosvete, nauke i tehnološkog razvoja Mladen Šarčević. Redovan i vanredan inspekcijski nadzor nad obrazovnim ustanovama u Republici Srbiji nastavljaju se i u novoj školskoj godini. Nadležni organi kontinuirano ispituju sprovođenje zakona i drugih propisa u obrazovnim ustanovama u Srbiji neposrednim uvidom u njihovo poslovanje i postupanje, poručuje Ministarstvo.\nUhapšeno je sedam osoba zbog postojanja osnova sumnje da su počinile koruptivna krivična dela u vezi sa uverenjima o položenom vozačkom ispitu za upravljanje vozilima B i C kategorije, saopštio je MUP. Navedeno je da su među uhapšenima odgovorna lica dve privatne srednje škole u Trsteniku i Tutinu.\nTag saobraćajna škola Trstenik Tutin\nU subotu u Kruševcu sunčano i prijatno toplo - maksimalna temperatura do 27°C


Izvor: Luftika.rs, 04.Dec.2020, 19:17\nZbog još jedne grejne sezone u nizu sa velikim zagađenjem vazduha, vlasti u Sarajevu najavljuju zabranu korišćenja uglja za grejanje. To bi mogla da bude revolucionarna odluka za region u kojem je ugalj veoma zastupljen za tu svrhu.\nVlada Kantona Sarajevo priprema strategiju za smanjenje upotrebe čvrstih goriva kako bi se smanjilo zagađenje vazduha, a sada je najavila i akcioni plan za njenu primenu. Lokalna vlada odlučila je da u njega uključi zabranu posedovanja i upotrebe uglja u kućama i stambenim zgradama kao i u objektima koje koriste firme i javni sektor.\nZabrana bi trebalo da bude uvedena 1. novembra sledeće godine, piše Balkan Green Energy News.\nAkcionim planom će biti jasno definisano ko, šta i u kojem...


Knjigovođe u Srbiji ne čekaju zaposlenje - Kurs knjigovodstva\nNakon Kurira, i dnevni list Srpski Telegraf, u izdanju od 30. januara, je pisao o fenomenu zanimanja knjigovođe. Sagovornik Telegrafa, takođe je bio naš kolega M. Bronzić.\nEKONOMSKA ZANIMANJA VEOMA TRAŽENA, ODMAH IZA PROGRAMERA\nPosle IT stručnjaka i programera, na drugom mestu najtraženijih i najplaćenijih poslova su ekonomska zanimanja među kojima prednjači knjigovodstvo.\nIako za to postoje visoke škole i fakulteti, mnoge knjigovođe se za ovaj posao opredeljuju tek u kasnijoj životnoj dobi. Većina upisuje osnovne ili specijalističke obuke i kurseve gde se stiču praktična znanja koja će im biti od koristi na budućem radnom mestu.\nZbog velikog nedostatka obučenih kadrova, kao i velike potražnje poslodavaca, tržište obrazovanja je ponudilo niz rešenja kako da „premosti“ ovu situaciju. Jedno su kursevi knjigovodstva na kojima su predavači knjigovođe i računovođe koji polaznicima prenose svoja iskustva – kaže Miroslav Bronzić iz Beogradske škole knjigovodstva i preduzetništva.\nOn navodi da se knjigovođa se postaje znanjem i iskustvom uz napomenu da se kandidati za ovaj posao opredeljuju uglavnom u tridesetim ili četrdesetim godinama. Tada, prema Bronzićevim rečima, uviđaju sve prednosti kao i šanse koje se pružaju knjigovođama kao jednom od nekoliko najtraženijih i najplaćenijih zanimanja na domaćem tržištu rada.\nMeđutim, neophodno je, upozorava on, voditi računa o razlikama srodnih zanimanja kao što su knjigovođa i knjigovodstveni operater koji naizgled rade sličan posao.\nPosao knjigovođe je, zbog odgovornosti, višestruko više cenjen, plaćen i uvažen. Zato svako ko bira kurs ili obuku za knjigovođu mora da povede računa o tome da li je u pitanju obuka za operatera (obuka za rad na softveru za vođenje poslovnih knjiga) ili za knjigovođu – objašnjava Bronzić i podseća da je ovo zanimanje je u poslednjoj deceniji „evoluiralo“ od „mastiljara“ do toga da je knjigovođa postao jedna od najvažnijih figura svakog biznisa.


Intervjui – Strana 2 – U Klinchu\nBoks / Intervjui / Vesti\nDruga sezona Regionalne lige u boksu mogla bi da startuje početkom marta, a prema onome što je dogovoreno na poslednjem sastanku u Zagrebu, učešće bi uzelo šest klubova. Ipak, taj podatak još nije i konačan, stoga će se mnogo više […]\nNina Radovanović je spremna za revanš meč sa Ajlom Lukač, koji je na programu u petak u Novom Pazaru. Srpskoj šampionki će taj meč poslužiti kao poslednja provera pred kup nacija, koji se održava naredne nedelje. „Ponudu za revanš sam […]\nBakočević: Jedva čekam da mi neko u lice kaže da sam govno\nŽeljko Čačija Postavljeno 01/12/2017\nUvek je zanimljivo sa Vasom Bakočevićem. To je borac koji je svoju karijeru gradio ne biravši mečeve i protivnike, koga ili mnogo vole ili mnogo mrze i koji, svakako, nema dlake na jeziku. Tako je bilo i u novom ekskluzivnom […]\nIntervjui / Izdvojeno / Kik Boks / MMA / Vesti / Video\nPeter Erts za „Klinč“: Pravio sam gluposti, ali bih opet…\nŽeljko Čačija Postavljeno 13/07/2017\nJedna od najvećih legendi kik boksa i K1 organizacije bio je specijalni gost na konferenciji pred „Megdan 2“, koji će se održati u Novom Sadu krajem novembra. On je na predlog svom prijatelja Ernesta Husta prihvatio poziv Alekse Balaševića i […]\nDzudo / Intervjui / Izdvojeno / Vesti / Video\nAleksandar Kukolj za „Klinč“: Da nisam džudista, bio bih…\nDa je ova godina u znaku borilačkih sportova već su nam do znanja jasno stavili, karatisti, tekvondoisti, rvači, kik bokseri, a njima se pre oko mesec pridružio i naš najbolji džudista, Aleksandar Kukolj, koji je Srbiji doneo prvu, istorijsku, zlatnu […]\nNi posle sedam dana od finalne borbe Megdana strasti se ne smiruju. Vaso Bakočević pobedio je Stefana Zvijera u borbi za pojas u kategoriji do 70 kilograma, a sam meč bio je ekstremno buran. Vreme je da se polako sve […]\nDecenijama unazad, kada bi se pomenulo rvanje u Srbiji, mislilo bi se isključivo na grčko – rimski stil, ali za koju godinu to bi moglo da se promeni. S obzirom na to da je organizator prvenstva Evrope u rvanju, Srbija […]\nSreten Damjanović za „Klinč“: Ovo je možda kraj, a možda…\nLegenda srpskog rvanja, Sreten Damjanović, deo je tima koji priprema naše rvače za evropsko prvenstvo u Novom Sadu. Bivši svetski šampion i dvostruki vice šampion, čovek koji je rvao više od 2000 mečeva, zajedno sa trenerom reprezentacije Stojanom Dobrevim naporno radi […]\nViktor Nemeš iskreno: Ako sada ne osvojim zlato…\nŽeljko Čačija Postavljeno 18/04/2017\nSrpska reprezentacija nastavlja pripreme u Ukrajini, gde će brusiti formu za evropsko prvenstvo u rvanju, koje se u Novom Sadu održava od 2. do 7. maja. Jedan od domaćih favorita za najviši plasman je vicešampion Evrope, Viktor Nemeš, koji će […]\nMaksimović za „Klinč“: Mogu da pobedim svakog\nŽeljko Čačija Postavljeno 17/04/2017\nJedan od glavnih kandidata za medalju na predstojećem prvenstvu Evrope u rvanju, i to onu najsjajniju, je Aleksandar Maksimović. On je na prošlom šampionatu Evrope u Rigi osvojio drugo mesto, jer je u finalu izgubio od Varšama Boranjana iz Jermenije. […]


OD SEPTEMBRA NA ČASOVIMA RAZREDNE NASTAVE PREDAVANJA O BEZBEDNOSTI - Užice Oglasna Tabla\nOD SEPTEMBRA NA ČASOVIMA RAZREDNE NASTAVE PREDAVANJA O BEZBEDNOSTI\nјун 27, 2017 јун 28, 2017 0178\nProtokol o saradnji na programu „Osnovi bezbednosti dece“ potpisali su danas ministar prosvete Mladen Šarčević i ministar unutrašnjih poslova Nebojša Stefanović u osnovnoj školi Vuk Karadžić.\nReč je o fakultativnom času iz bezbednosti, ali to nikako ne znači novo opterećenje za učenike, već će predavanja jednom mesečno biti organizovana na časovima razredne nastave.\nMinistar policije Nebojša Stefanović, obraćajući se okupljenoj deci, rekao je da je posao policije da ih zaštiti od svakog zla.\n„Policija je tu radi vaše zaštite. Kada imate problem treba da se obratite policajcu da vam pomogne“, rekao je Stefanović.\nNa časovima „Osnovi bezbednosti dece“ đaci će učiti o bezbednosti u saobraćaju, o zloupotrebi droge i alkohola, bezbednosti na internetu, o vršnjačkom nasilju, kako se ponašati u vanrednim situacijama – poplava, požar, zemljotres.\n„To nije važno samo za decu već i za roditelje“, rekao je Stefanović i i dodao da će od septembra biti angažovan veliki broj predavača iz MUP-a, a da će u program biti uključeni i penzionisani policajci.\nMinistar prosvete Mladen Šarčević kaže da su dva ministarstva dobro sarađivala po pitanju bezbednosti dece, da su tokom protekle školske godine dosta radili na opremanju škola kamerama, te da je ova akcija samo korak više u tom pravcu.\n„Puno ima izazova na putu od kuće do škole“, kaže Šarčević i dodaje da će ubuduće poseban akcenat biti na sprečavanju vršnjačkog nasilja, da će se ojačavati timovi u školama koji će se baviti tom problematikom.\nDeci je nakon potpisivanja protokola demonstrirano kako bezbedno da se ponašaju u saobraćaju kao pešači, biciklisti i putnici, ali najveće interesovanje bilo je za vatrogasno-spasilačku ekipu.\nI deca su mogla da se oprobaju sa vatrogasnim crevom, ali je pravo oduševljenje nastalo kada su vatrogasci na poligonu napravili penu, kojom se inače gasi požar.\nNOVA ATRAKCIJA: UPOZNAJTE NAJSKRIVENIJE DELOVE KANJONA TARE\nNESREĆA KOD POŽEGE: DEČAKA POGODIO KAMEN U GRUDI, SLOMIO MU REBRO, LEKARI MU ODSTRANILI SLEZINU